title: Apóstolos Paréllis

text: Paréllis saavutti vuonna 2007 alle 23-vuotiaiden EM-pronssia. Kansainyhteisön kisoista 2014 Glasgow'sta hän saavutti hopeaa heitettyään 63,22 metriä. Gold Coastin Kansainyhteisön kisoissa 2018 hän sai pronssia tuloksella 63,61. Hänellä on kaksi kultaa ja yksi hopea Euroopan pienten valtioiden kisoista.


title: Marko Köykkä

text: Marko Olavi Köykkä (s. 30. syyskuuta 1966 Oulu) on entinen suomalainen jalkapalloilija. Hän oli pelipaikaltaan hyökkääjä.


title: Marko Köykkä

text: Köykkä on Oulun Työväen Palloilijoiden kasvatti. Hän teki ensiesiintymisensä pääsarjatasolla OTP:n edustusjoukkueessa kaudella 1985. Seitsemän kauden aikana Köykkä pelasi OTP:ssa, Turun Palloseurassa sekä FC Oulussa yhteensä 113 pääsarjaottelua ja teki niissä seitsemän maalia. I divisioonassa hän esiintyi kausina 1987 ja 1993. Köykkä lopetti uransa Nelosessa pelanneessa Tervareissa 1995. Hänen isänsä Olavi ja veljensä Jarmo ovat myös entisiä pääsarjapelaajia.


title: Marko Köykkä

text: Köykkä esiintyi alle 18-vuotiaiden maajoukkueessa yhdessä ottelussa 1985.


title: Someron koulujupakka

text: Someron koulujupakka oli 1930-luvulla laajaa julkista huomiota aina Kouluhallitusta ja Eduskuntaa myöten herättänyt tapaus, jossa Someron yhteiskoulun IKL-henkinen johtokunta vuonna 1936 joutui vastakkain koulun rehtorin Joel Vilkin kanssa johtokunnan haluttua erottaa vasemmistolaisena pidetyn koulun opettajan, kirjallisuudentutkija Vihtori Laurilan. Eräs prosessia kärjistänyt yksityiskohta oli, kun Laurilan kodin seinällä ollutta Leo Tolstoin muotokuvaa luultiin Karl Marxiksi. Someron yhteiskoulussa myös samaan aikaan opettajana toiminut kirjailija Sampo Haahtela on kuvannut tapausta romaanissaan "Idealistit" (1946).


title: Jeremy Corbyn

text: Jeremy Bernard Corbyn (s. 26. toukokuuta 1949 Chippenham, Wiltshire, Englanti, Yhdistynyt kuningaskunta) on brittiläinen poliitikko. Hänet valittiin Britannian työväenpuolueen puheenjohtajaksi syyskuussa 2015. Corbyn on ollut kansanedustaja vuodesta 1983.


title: Jeremy Corbyn

text: Labourin puheenjohtaja Ed Miliband erosi tehtävästään puolueen hävittyä vuoden 2015 parlamenttivaalit. Corbyn nousi yllättäen seuraajasuosikiksi, vaikka häntä pidetään äärivasemmistolaisena. Corbynin äänimäärä puolueen jäsenäänestyksessä oli 59,5 prosenttia Blairin suunnan Liz Kendallin jäädessä alle viiteen prosenttiin. Le Monde diplomatique -lehden toimittaja Alex Nunnsin arvion mukaan Corbynin kannattajista noin kolmasosa on koulutettuja työttömiä, kolmasosa sodanvastustajia – on muistettava, että Stop the War Coalition järjesti vuonna 2003 Britannian historian suurimman mielenosoituksen, johon osallistui yli kaksi miljoonaa sodanvastustajaa – ja kolmasosa ammattiyhdistysväkeä, jotka kokevat Labourin mennen liian oikealle thatcherilaisissa yksityistämisaalloissa. Vain parlamenttiryhmässä on merkittävää blairilaista vastustusta. Corbyn sanoo olevansa sosialisti ja kannattavansa radikaalia talouspolitiikkaa.


title: Jeremy Corbyn

text: Corbyn kannattaa korkeita veroja ja menoja, rautateiden ja sähköntuotannon kansallistamista – edeltäjänsä Clement Attleen tapaan – sekä joidenkin hiilikaivosten avaamista uudelleen tulevaisuudessa, mutta vain mikäli hiilen poltto tapahtuisi hiilineutraaleilla menetelmillä. Pankkeja ja suuryrityksiä valvottaisiin tiukasti ja kansallinen investointipankki alkaisi rahoittaa perusrakennetta. Myös Lontoon Cityn finanssivaltaa Corbyn haluaa suitsia. Vähemmistöjen ja mielenterveysongelmaisten asemaa parannettaisiin. Nykymuotoista Euroopan unionia Corbyn pitää liian uusliberalistisena. Erityisesti Corbyn haluaa vetää Britanniaa ulos sodista ja asevarustelusta.


title: Jeremy Corbyn

text: The Guardianin toimittaja Mary Dejevsky arvioi, että Milibandiakin vasemmistolaisemman Corbynin voitto saattaa tehdä tilaa keskustan liberaalidemokraateille. Toisaalta kaksipuoluejärjestelmää suosivassa vaalijärjestelmässä liittolaisia voikin Corbynille löytyä esimerkiksi Natalie Bennettin johtamista vihreistä, joilla on samansuuntaisia tavoitteita.


title: Jeremy Corbyn

text: Lähes 6 500 venäläistä Twitter-tiliä, ainakin osa botteja, ylisti Corbyniä ja arvosteli konservatiiveja vaikuttaakseen vuoden 2017 parlamenttivaaleihin, todetaan Swansean yliopiston ja Sunday Times -lehden tutkimuksessa. Ne tavoittivat miljoonia äänestäjiä yrityksessään kääntää vaalien voitto Labourille. Vaaleissa konservatiivit menettivät 12 paikkaa ja joutuivat ottamaan tuekseen (pienen) Pohjois-Irlannin unionistipuolueen (DUP) jatkaakseen vallassa.


title: Jeremy Corbyn

text: Keväällä 2014 Corbyn piti Yhdysvaltoja syyllisenä Ukrainan kriisiin ja Venäjää provokaation uhrina. Brittitoimittaja Edward Lucasin mukaan Corbynin "anti-imperialismi" ei ulotu Ukrainaan. Harkovan ihmisoikeusryhmä arvosteli Corbyniä ihmisoikeuksien halventamisesta.


title: Jeremy Corbyn

text: Corbyn on ilmaissut sympatiansa Venezuelalle. Hän on painottanut tarvetta yhteiseen keskusteluun Hamasin ja Hizbollahin kanssa rauhan saavuttamiseksi.


title: Jeremy Corbyn

text: Corbyn on ilmoittanut olevansa hyvin pasifistinen. Työväenpuolueen sisällä häntä on kuitenkin arvosteltu IRA:n poliittisen siiven, Sinn Féinin, tukemisesta ja yhteistyöstä IRA:n entisten jäsenten kanssa.


Alppihiihdon maailmanmestaruuskilpailut 2017 järjestettiin 6.–19. helmikuuta Sankt Moritzissa, Sveitsissä. Kisaisäntä valittiin Etelä-Koreassa toukokuussa 2012.


title: Alppihiihdon maailmanmestaruuskilpailut 2017

text: Päivämäärä: 12. helmikuuta


text: Päivämäärä: 8. helmikuuta


text: Päivämäärä: 17. helmikuuta


text: Päivämäärä: 19. helmikuuta


text: Päivämäärä: 13. helmikuuta


text: Päivämäärä: 7. helmikuuta


text: Päivämäärä: 16. helmikuuta


text: Päivämäärä: 18. helmikuuta


text: Päivämäärä: 10. helmikuuta


text: Päivämäärä: 14. helmikuuta


text: Isäntämaa


title: Hum Saath-Saath Hain

text: Hum Saath-Saath Hain on intialainen hindinkielinen perhedraamaelokuva vuodelta 1999. Sen ohjasi Sooraj R. Barjatya ja pääosia näyttelivät Salman Khan, Sonali Bendre, Mohnish Behl, Tabu, Saif Ali Khan ja Karisma Kapoor.


title: Hum Saath-Saath Hain

text: "Hum Saath-Saath Hain" oli vuoden eniten tuottanut hindielokuva. Box Office India julisti sen ”jymymenestykseksi”.


title: Brendon Rodney

text: Brendon Rodney (s. 9. huhtikuuta 1992 Etobicoke, Ontario) on kanadalainen pikajuoksija, joka kilpailee 100 ja 200 metrin juoksussa. Hän on 190 senttimetriä pitkä ja painaa 84 kilogrammaa.


title: Brendon Rodney

text: Rodney oli mukana 200 metrillä vuoden 2015 MM-kilpailuissa Pekingissä jääden semifinaaleihin. Hän saavutti noiden kisojen pikaviestistä pronssia yhdessä Aaron Brownin, Andre De Grassen ja Justyn Warnerin kanssa. Kanada nousi pronssille Yhdysvaltain hylkäyksen jälkeen. Rio de Janeiron olympialaisissa 2016 hän karsiutui 200 metrin välierissä ja juoksi kolmannen osuuden Kanadan 4 × 100 metrin viestijoukkueessa, joka sai pronssia maan ennätysajalla 37,64. Lontoon MM-kilpailuissa 2017 hän karsiutui 100 metrin alkuerissä.


title: Brendon Rodney

text: Rodney kilpaili myös vuoden 2014 Kansainyhteisön kisoissa karsiutuen 200 metrin välierissä. IAAF World Relays -kilpailuissa hän voitti kultaa 4 × 200 metrin viestissä 2017.


title: Khaddi Sagnia

text: Khadijatou "Khaddi" Victoria Sagnia (s. 20. huhtikuuta 1994 Helsingborg) on ruotsalainen pituushyppääjä. Vuoteen 2012 saakka hän kilpaili myös kolmiloikassa.


title: Khaddi Sagnia

text: Sagnia voitti nuorten olympialaisissa 2010 kultaa kolmiloikassa tuloksella 13,56. Lillen alle 18-vuotiaiden MM-kilpailuissa 2011 hän sijoittui kolmiloikassa yhdeksänneksi ja pituushypyssä 11:nneksi. Prahan EM-hallikilpailuissa 2015 hän karsiutui pituushypyn loppukilpailusta oltuaan karsinnassa yhdeksäs. Saman vuoden Tallinnan alle 23-vuotiaiden EM-kilpailuissa hän sijoittui neljänneksi tuloksella 664.


title: Khaddi Sagnia

text: Pekingin MM-kilpailuissa 2015 Sagnia sijoittui pituushypyssä seitsemänneksi ennätyksellään 678. Portlandin MM-hallikilpailuissa 2016 hän oli neljästoista. Saman vuoden Amsterdamin EM-kilpailuissa hän sijoittui kuudenneksi tuloksella 659. Rio de Janeiron olympialaisissa ja Lontoon MM-kilpailuissa 2017 hän karsiutui loppukilpailusta. Hän sijoittui kuudenneksi Birminghamin sisäratojen MM-kilpailuissa 2018.


title: Justyn Warner

text: Justyn Warner (s. 28. kesäkuuta 1987 North York, Ontario) on kanadalainen pikajuoksija, joka kilpailee pääosin 100 metrin juoksussa, mutta myös 200 metrin juoksussa. Warner on 177 senttimetriä pitkä ja painaa 79 kilogrammaa. Hänen valmentajanaan toimii Kevin Tyler.


title: Justyn Warner

text: Warner kilpaili 100 metrillä vuoden 2012 kesäolympialaisissa Lontoossa selviytyen semifinaaleihin ja ollen mukana myös pikaviestissä. MM-kilpailuihin hän on osallistunut kolmesti, vuosina 2011, 2013 ja 2015. Warner on saavuttanut kaksi pikaviestipronssia vuosilta 2013 ja 2015. Molemmilla kerroilla pronssi on tullut toisen joukkueen hylkäämisen jälkeen, vuonna 2013 Ison-Britannian ja vuonna 2015 Yhdysvaltain. Sisäratojen MM-kilpailuissa hän oli seitsemäs 60 metrin juoksussa Istanbulissa 2012. Hän sai Pekingin alle 20-vuotiaiden MM-kilpailuissa 2006 hopeaa 100 metrillä. Warner on voittanut urallaan yhden Timanttiliigan osakilpailun.


title: Justyn Warner

text: Myös Warnerin pikkuveli Ian on 100 metrin juoksija. Justyn Warner on naimisissa vuoden 2015 Pan-Amerikan kisojen 100 metrin aitajuoksun pronssimitalistin Nikkita Holderin kanssa.


title: Martin Nyrop

text: Martin Nyrop (11. marraskuuta 1849 – 18. toukokuuta 1921) oli tanskalainen arkkitehti. Hän toimi Kööpenhaminan taideakatemian professorina vuosina 1906–1919. Nyrop oli tanskalaisen kansallisromantiikan johtavia arkkitehteja. Hänen päätyönsä on Kööpenhaminan raatihuone.


title: Larbi Bouraada

text: Larbi Bouraada (joskus myös muodoissa "Laarbi Bouraâda" tai "Larbi Bourrada", s. 10. toukokuuta 1988 Souk Ahras) on algerialainen yleisurheilun moniottelija. Hän pitää hallussaan kymmenottelun Afrikan ennätystä. Aiemmin hänen nimissään oli myös sisäratojen seitsenottelun maanosan ennätys. Bouraada on kilpaillut myös seiväshypyssä.


title: Larbi Bouraada

text: Bouraada sijoittui viidenneksi vuoden 2015 MM-kilpailuissa Pekingissä uusilla Afrikan ennätyspisteillä 8461. Rio de Janeiron olympialaisissa 2016 hän oli niin ikään viides maanosan ennätyspisteillä 8521. Hän on ollut mukana myös vuosien 2009 ja 2011 MM-kilpailuissa, sijoittuen sijoille 13 ja 10. Lontoon MM-kilpailuissa 2017 hän keskeytti. Vuoden 2011 Afrikan kisoista hän saavutti kultaa seiväshypystä, jossa oli mukana vain kaksi kilpailijaa. Vuoden 2007 Afrikan kisoista hän saavutti kymmenottelun pronssia. Afrikan-mestaruuskilpailuista Bouraada on saavuttanut kolme kultaa kymmenottelusta ja kaksi hopeaa seiväshypystä.


title: Larbi Bouraada

text: Bouraada kärähti Stanozolol-aineen käytöstä vuonna 2012 ja sai kahden vuoden kilpailukiellon. Hän palasi kilpakentille vuonna 2014.


title: Nikkilänmäentie

text: Nikkikänmäentie on museotie Leppävirralla. Sorapintainen museotie on 2,4 kilometriä pitkä ja kulkee pelto- ja kylämaisemassa valtatie 5:n länsipuolella. Tie sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin. Tienimenä museotieosuudella on Museotie.


title: Nikkilänmäentie

text: Nikkilänmäentie on osa Vanhaa Kainuuntietä, Etelä-Savosta Pohjois-Savon kautta Pohjanmaalle johtanutta historiallista tietä, joka on syntynyt talviteiden käytyä riittämättömiksi liikennetarpeeseen nähden. Tien linjaus on muotoutunut 1740-luvulla ja se on parannettu kärryillä ajettavaksi 1700-luvun lopulla. Valtatie 5:n osana tie oli 1950-luvulle asti.


title: Nikkilänmäentie

text: Museotie on yksityistie ja tiekunnan omistuksessa ja hoidossa. Tiekunnan osakkaina ovat valtio ja Leppävirran kunta. Nikkilänmäentie otettiin museotieksi vuonna 1985.


title: Nikkilänmäentie

text: Nikkilänmäentien varrella on Leppävirran suojeluskunnan hankkima Suomen sodan Kalmalahden taistelun muistomerkki, jonka suunnitteli arkkitehti J. Nykänen ja joka paljastettiin vuonna 1933. Taistelu käytiin maaliskuussa 1808.


title: Kuivaneula

text: Kuivaneula on grafiikan menetelmä, jossa kaiverretaan terävällä piikillä kuva hiottuun, kiillotettuun kuparilevyyn tai harvoin sinkkilevyyn. Kaivertimen käsitteleminen edellyttää voimaa, taitoa ja kokemusta, joten se on vaikea menetelmä. Kuivaneulalla tehty laatta vaurioituu helposti jossain määrin. Siksi kuivaneulalla ei saada aikaan useita ensiluokkaisia vedoksia. Kuivaneulaa on käytetty ensisijaisesti täydentämään muita tekotapoja, ensisijaisesti etsausta. Kuivaneulakaiverrusta voidaan käyttää myös syövytettyjen levyjen korjailemiseen.


title: Vesajärvi

text: Vesajärvi voi tarkoittaa seuraavia:


title: Michelle-Lee Ahye

text: Michelle-Lee Raquel Ahye (s. 10. huhtikuuta 1992 Port of Spain) on trinidadtobagolainen pikajuoksija, joka kilpailee 100 ja 200 metrin juoksussa. 160 senttimetriä pitkä ja 64 kilogrammaa painava Ahye edustaa Concorde Athletics Clubia. Hänen valmentajanaan toimii Eric Francis.


title: Michelle-Lee Ahye

text: Ahye oli mukana 100 metrillä vuoden 2012 kesäolympialaisissa Lontoossa selviytyen semifinaaleihin. Rio de Janeiron olympialaisissa 2016 hän sijoittui 100 ja 200 metrillä kuudenneksi sekä 4 × 100 metrin viestissä viidenneksi. Vuoden 2015 MM-kilpailuissa Pekingissä Ahye oli 100 metrillä viides ja saavutti pronssia pikaviestistä. Lontoon MM-kilpailuissa 2017 hän sijoittui 100 metrillä ja pikaviestissä kuudenneksi. Hän on ollut mukana myös vuosien 2011 ja 2013 MM-kilpailuissa karsiutuen 100 metrin välierissä. Sisäratojen MM-kilpailuissa hän on sijoittunut 60 metrin juoksussa neljänneksi 2016 sekä kuudenneksi 2014 ja 2018.


title: Michelle-Lee Ahye

text: Ahye voitti Kansainhteisön kisoissa 2018 kultaa sadalla metrillä ajalla 11,14. Hänellä on kaksi viestimitalia Keski-Amerikan ja Karibian -mestaruuskilpailuista. Maanosien cupissa 2014 hän oli 100 metrillä toinen.


title: Michelle-Lee Ahye

text: Ahye pitää hallussaan Trinidad ja Tobagon ennätystä 100 ja 200 metrin juoksuissa ja sisäratojen ennätystä 60 metrin juoksussa. Hän on voittanut urallaan kaksi Timanttiliigan osakilpailua.


title: Hong Jin-ho

text: Hong Jin-ho (, s. 31. lokakuuta 1982 Daejeon) on eteläkorealainen tietokonepelaamisen ammattilainen. Hän pelasi ennen pääasiassa "StarCraftia".


title: Kelechi Iheanacho

text: Kelechi Promise Iheanacho (s. 3. lokakuuta 1996 Imo) on nigerialainen jalkapalloilija, joka edustaa Englannin valioliigassa pelaavaa Leicester Cityä. Pelipaikaltaan vasenjalkainen Iheanacho on hyökkääjä.


title: Kelechi Iheanacho

text: Iheanacho siirtyi Manchester Cityn juniorijoukkueeseen tammikuussa 2014 nigerialaisesta jalkapalloakatemiasta. Kaudeksi 2015-2016 hänet nostettiin seuran ykkösjoukkueeseen. Valioliigassa hän debytoi elokuussa 2015 Watford FC:tä vastaan tullen viimeisiksi minuuteiksi vaihdosta kentälle. Ensimmäisen valioliigamaalinsa hän teki Crystal Palacea vastaan syyskuussa 2015. Hän pelasi valioliigakaudella 2015–2016 26 ottelussa yhteensä 753 minuuttia, ja teki kahdeksan maalia. Hän teki maalin molemmissa pelaamissaan Englannin liigacupin otteluissa, ja City voitti lopulta liigacupin mestaruuden. FA Cupissa hän teki kolme maalia ottelussa Aston Villaa vastaan ja kaikkiaan neljä maalia kolmessa FA Cupin ottelussa. Hän pelasi neljässä ottelussa Mestarien liigan 2015–2016 pudotuspeleissä.


title: Kelechi Iheanacho

text: Elokuussa 2017 Iheanacho siirtyi Leicester Cityyn 27,7 miljoonan euron siirtosummalla, ja sai pelinumerokseen numeron 8.


title: Kelechi Iheanacho

text: Iheanacho edusti Nigerian alle 17-vuotiaiden maajoukkuetta vuoden 2013 ikäluokan MM-kilpailuissa, jotka päättyivät Nigerian voittoon. Iheanacho teki turnauksessa kuusi maalia, mukaan lukien neljä maalia Meksikon verkkoon, ja antoi seitsemän maalisyöttöä, joiden ansiosta hänet valittiin turnauksen parhaaksi pelaajaksi ja turnauksen toiseksi parhaaksi maalintekijäksi. Vuodesta 2015 Iheanacho on kuulunut Nigerian alle 20-vuotiaiden maajoukkueeseen. Ensimmäisen A-maaottelunsa Nigerian maajoukkueessa hän pelasi MM-karsintaottelussa Swazimaata vastaan 13. marraskuuta 2015. Ensimmäisen maaottelumaalinsa hän teki maaottelussa Malia vastaan toukokuussa 2016.


title: Kelechi Iheanacho

text: Nigeria


title: Kelechi Iheanacho

text: Manchester City


title: Kelechi Iheanacho

text: Henkilökohtainen


title: Vesajärvi (Somero)

text: Vesajärvi on Paimionjoen vesistöön kuuluva järvi Somerniemellä Somerolla.


title: Vesajärvi (Somero)

text: Järvi kuuluu Paimionjoen lähdejärveen Painioon pohjoisesta laskevaan Vesanojan valuma-alueeseen, joka laskee Painioon pohjoisesta Somerniemen Vesanojan ja Keltiäisen kylien rajalla.


title: Vesajärvi (Somero)

text: Vesajärvi on tämän valuma-alueen suurin järvi. Se on muodoltaan pitkä ja kapea, likimain pohjois-etelä-suunnassa ja pituudeltaan noin 2 km Suurin leveys on noin 350 metriä. Järven valuma-alue on pääosin suo- ja metsämaata ja valuma-alueen sisään jäävät myös pienet Hongistonlampien metsälammet. Vakinaista asutusta ja viljelymaata on vain järven valuma-alueen pohjoislaidalla, Valkeaviidan kulmakunnalla Tammelan Letkun ja Somernienmen Salkolan kylien rajalla. Vapaa-ajan asutusta järven rannoilla sen sijaan on runsaasti.


title: Vesajärvi (Somero)

text: Järven vesi on humuspitoista, ruskeaa, lievästi sameaa ja melko hapanta.


title: Nelli Cooman

text: Cornelli Antoinette Hariëtte ”Nelli” Fiere-Cooman (o.s. Cooman, s. 6. kesäkuuta 1964 Paramaribo, Suriname) on alankomaalainen pikajuoksija. Hän muutti kahdeksanvuotiaana Surinamesta Alankomaihin, ja harrasti jalkapalloa, kunnes hänen pikajuoksulahjansa yläluokilla huomattiin.


title: Nelli Cooman

text: Cooman menestyi etenkin hallikilpailuissa. Hän voitti sisäratojen maailmanmestaruuden 60 metrin juoksussa Indianapolisissa 1987 ajalla 7,08 ja Budapestissa 1989 ajalla 7,05. Hän karsiutui saman matkan välierissä Sevillassa 1991 sekä sijoittui seitsemänneksi Torontossa 1993 ja kuudenneksi Barcelonassa 1995.


title: Nelli Cooman

text: Cooman voitti sisäratojen Euroopan-mestaruuden 60 metrin juoksussa Pireuksessa 1985 ajalla 7,10, Madridissa 1986 maailmanennätysajalla 7,00, Lievinissä 1987 (aika 7,08), Budapestissa 1988 (7,04), Haagissa 1989 (7,15) ja Pariisissa 1994 (7,17). Lisäksi hän sai sisäratojen EM-pronssia 60 metrillä Göteborgissa 1984 ja Glasgow'ssa 1990.


title: Nelli Cooman

text: Ulkoradoilla Cooman karsiutui 100 metrin välierissä Rooman MM-kilpailuissa 1987 ja Soulin olympialaisissa 1988 sekä toisissa alkuerissä Barcelonan olympialaisissa 1992.


title: Nelli Cooman

text: Cooman sai ulkoratojen EM-kilpailuissa pronssia 100 metrillä Stuttgartissa 1986 ajalla 11,08. Hän sijoittui samalla matkalla viidenneksi Helsingissä 1994. Hän voitti ulko- ja sisäradoilla yhteensä 15 Alankomaiden-mestaruutta.


title: Nelli Cooman

text: Cooman valittiin Alankomaiden vuoden naisurheilijaksi 1986. "Nelli Cooman Games" -nimiset kilpailut on järjestetty Stadskanaalissa vuodesta 1997 alkaen.


title: Lloyd Alexander (auto)

text: Lloyd Alexander on vuosina 1957–1961 valmistettu saksalainen pikkuauto. Lloyd Alexander on etuvetoinen varsin pieni käyttöauto.


title: Lloyd Alexander (auto)

text: Lloydin moottori on ilmajäähdytteinen nelitahtinen kaksisylinterinen 596 cm³ rivimoottori, jonka teho on 18,5 kW eli 25 hv /5000 r/min. Suurin vääntömomentti on 39 Nm /3000-3200 r/min (4 kpm). Ilmajäähdytyksestä johtuen moottori on melko äänekäs.


title: Lloyd Alexander (auto)

text:
Vaihteita on neljä, jotka kaikki ovat synkronoituja. Vaihteiston jäykkä toiminta on Lloydin heikkous: kaikkia vaihteita ei saa helposti kytkeytymään. Varsinkaan ykköstä ei saa helposti kytkettyä, paitsi jos sen sujauttaa kakkosen kautta. Vaihdetanko on sijoitettu ohjauspyörän alle. Ohjaus on nopea, tarkka ja kevyt.
Korissa on keskusputkirunko. Edessä on tilaa kahdelle isollekin matkustajalle istuinten isojen säätövarojen ansiosta. Takana tilaa on niukasti, varsinkin jos etumatkustajat ovat kookkaita. Istuimet ovat miellyttäviä ja antavat hyvin tukea. Lämmityslaite on moottorin pienuudesta ja ilmajäähdytyksestä johtuen tehoton koleassa syyssäässäkin.


title: Lloyd Alexander (auto)

text: Kaarteissa Lloyd kulkee vakaasti. Jousitus on suhteellisen kova. Tekniikan Maailman 12/1958 koeajossa Lloyd Alexander kiihtyi 0–50 km/h 10,1 sekunnissa ja 0–80 km/h 26,0 sekunnissa. Huippunopeus on vain 108 km/h.


title: Lloyd Alexander (auto)

text: Bensiinin normikulutus DIN 70030 -normin mukaan oli 6,2 l/100 km. Tekniikan Maailman 12/1958 koeajossa kulutus oli selvästi isompi eli 8,6 l/100 km. Bensiinin oktaaniluku on 83. Bensiinitankki on sijoitettu moottorin päälle.


title: Lloyd Alexander (auto)

text: Lloyd Alexander TS maksoi Suomessa vuonna 1958 543 000 markkaa. Maahantuoja oli Laatuvaunu Helsingin Taivalsaaressa.


title: Mondo (yritys)

text: Mondo on italialainen monialayritys, jonka tuotteita ovat lattia- ja urheilukenttäpinnoitteet, pallot ja lelut. Yrityksellä on yhdeksän tuotantotehdasta neljässä maassa, jotka sijaitsevat Italiassa, Espanjassa, Luxemburgissa ja Kiinassa.


title: Mondo (yritys)

text: Edmondo Giovanni Stroppiana perusti yrityksen vuonna 1948. Nimen yritykselleen hän otti etunimensä lyhenteestä. Mondon ensimmäinen tuote oli pallot nyrkkipallon pelaamiseen. Mondon tuotteista tunnetuimpia ovat sen valmistamat pallot Super Santos ja Super Tele, sekä yleisurheilukentän juoksuradalla käytettävä mondo juoksualusta.


title: Mondo (yritys)

text:
Mondo-pinnoite otettiin käyttöön 1970-luvun alussa. Ensimmäisen kerran sitä käytettiin olympiakisoissa vuonna 1976 Montrealissa. Tämän jälkeen olympialaisissa on juostu vain mondolla. Mondo-pinnoite on 13 - 14mm paksu matto, joka liimataan tasaiseen alustaan kiinni. Matto koostuu kahdesta kerroksesta, joista pohjakerros on joustava ja ulkokerros kova.
Suomessa mondo-pinnoite on usealla juoksuradalla, kuten Helsingin olympiastadionilla ja Kimpisen urheilukeskuksessa Lappeenrannassa. Suomen ensimmäinen ulkoratojen mondo-pinnoite valmistui Lapinlahdelle vuonna 2000.
Helsingissä Töölön jalkapallostadionilla on käytössä yrityksen valmistama Mondoturf-tekonurmi.


title: Karima Meskin Saad

text: Karima Meskin Saad (s. 1969) on egyptiläinen entinen pikajuoksija, joka pitää hallussaan Egyptin ennätystä 400 metrillä. Saad oli myös mukana Egyptin ennätykset tehneissä 4x100 m ja 4x400 m viestikvarteteissa.


title: Asmo Maanselkä

text: Asmo Maanselkä (s. 1981 Karstula) on Suomen Kristillisdemokraattien puoluesihteeri. Koulutukseltaan hän on kauppatieteiden maisteri ja yhteiskuntatieteiden maisteri. Hän on ollut Toimi Kankaanniemen eduskunta-avustajana vuosina 2003–2009 ja Jyväskylän kaupunginvaltuutettu 2008–2011. Lisäksi hän on ollut VR:n hallintoneuvoston jäsen.


title: Hansa 1100

text: Hansa 1100 on vuosina 1957–1961 valmistettu etuvetoinen alemman keskiluokan automalli. Vuosina 1957-58 auton nimi oli Goliath 1100, jolla nimellä se esiteltiin Geneven autonäyttelyssä maaliskuussa 1957. 1100-mallissa oli koko ajan nelitahtinen moottori, mutta Goliathin vanha maine kaksitahtisena autona sai Borgward-yhtymän muuttamaan 1100-mallin nimen elokuussa 1958 Hansa 1100:ksi.


title: Hansa 1100

text: Hansa 1100:n moottori on nestejäähdytteinen nelitahtinen nelisylinterinen 1093 cm³ bokserimoottori, jonka teho on 29 kW / 4250 r/min (40 hv, DIN). Suurin vääntömomentti on 80,4 Nm /2750 r/min. Vaihteita on neljä, jotka kaikki ovat synkronoituja.


title: Hansa 1100

text: Elokuussa 1959 Hansa 1100:aa uudistettiin. Kojelaudan vaihdevipu korvattiin ohjaustankoon sijoitetulla vaihdevivulla. Samalla myös ikkunoita suurennettiin. Mallin keskuspalkkirunko on peräisin 1930-luvun autoista.


title: Hansa 1100

text: Edessä on poikittainen lehtijousitus ja takana pitkittäiset lehtijouset.


title: Päivikki Antola

text:
Päivikki Antola (ent. Suojanen, s. 8. huhtikuuta 1945 Tuusula) on suomalainen uskontotieteilijä ja Jyväskylän yliopiston etnologian professori emerita. Hänen opetusalanaan oli folkloristiikka. Antolan erikoisaloja ovat suomalainen kansansaarna, kansanveisuu, uskonnollinen ja poliittinen suostuttelu, etnisten kulttuurit ja viestintätavat.
Antola valmistui Turun yliopistosta filosofian kandidaatiksi vuonna 1971, filosofian lisensiaatiksi vuonna 1974 ja filosofian tohtoriksi vuonna 1979. Turun yliopiston uskontotieteen assistenttina hän toimi vuosina 1970–1974 ja 1975–1979, "Suomen Akatemian" nuorempana tutkijana vuosina 1979–1986, Tampereen yliopiston kansanperinteen laitoksen erikoistutkijana 1987–1992 sekä "Turun yliopiston" folkloristiikan ja uskontotieteen vs. professorina 1991-1993. "Tietokirjailijana" hän on toiminut vuodesta 1988 (Suomen Tietokirjailijat ry.).
Turun yliopiston uskontotieteen dosentiksi hänet nimitettiin vuonna 1980 ja Tampereen yliopiston kansanperinteen ja viestinnän antropologian dosentiksi vuonna 1987. Jyväskylän yliopiston kulttuuriantropologian dosentuuri kesti vuodet 1983–1992. Antola siirtyi eläkkeelle 2003.


title: Päivikki Antola

text: Antola on 12-lapsisen länsisuomalaisen pappisperheen lapsi. Isä, rovasti Oskar Antola (1914–1976) oli Eurajoen kristillisen kansanopiston johtaja ja sisaroppilaitoksen Eurajoen yhteiskoulun rehtori. Hän oli 11-lapsisesta perheestä ainoa, jonka isä, kylälukkari Isak Juhonpoika Antola (1873-1950 Kodisjoki) päästi opiskelemaan. Oskar Antolasta tuli Länsi-Suomen rukoilevaisuuden pappisjohtaja (1955-1976), vaikka rukoilevaisuus Suomen vanhimpana evankelis-luterilaisena herätysliikkeenä on ollut historiansa alusta maallikkojohtoinen. Päivikki Antola toimitti kirjat lapsuutensa kokemuksista, ensin isänsä autenttisista, nauhoitetuista saarnoista (Suojanen, Oskar Antolan puheita ja rukouksia, 1993), sitten antologian teemasta, mitä merkitsee syntyä papinlapseksi (Antola, Papinlapset, 2007; ks. myös Kangas, 2007, s.13. Villa,2007, s.4-5. Tähti, 2007).


title: Päivikki Antola

text:
Antolan lapsuudenperheessä harrastettiin musiikkia. Hänen äitinsä Lahja (o.s. Perälä, 1920-1995), perusti Antolan perhekuoron 1950-luvulla, kun Konginkankaan kirkkoherrana toiminut isä muutti perheineen Länsi-Suomen rukoilevaisten kutsusta Eurajoen kristillisen kansanopiston johtajan ja Eurajoen yhteiskoulun rehtorin virkoihin. Antolan perhekuoro levytti "Uudet taivaat ja uusi maa" –LP-levyn ja erikoistui Länsi-Suomen rukoilevaisuuden käyttämien laulukirjojen kansanmelodioihin "Siionin virsiin ja Halullisten Sielujen Hengellisiin Lauluihin" (1790). Musiikin sovittajina ja johtajina olivat Päivikki Antolan sisar, oopperalaulaja Aulikki Eerola ja urkuri Pertti Eerola. Kuoro esiintyi julkisesti Varsinais-Suomessa ja Satakunnassa, radiossa "Hartaissa sävelissä" ja televisiossa.
Lahja ja Oskar Antola pitivät lasten koulutusta tärkeänä. Kaikki 10 lasta kirjoittivat ylioppilaiksi Eurajoen yhteiskoulusta, ”isän koulusta” . Isä ei ollut enää näkemässä kuuden lapsensa eri alojen tohtorinväitöksiä (Ylönen, 1998, s. 1 ja s. 13).


title: Päivikki Antola

text: Päivikki Antola aloitti pianonsoiton opiskelun viisivuotiaana vuonna 1950 ja jatkoi sitä aina vuoteen 1962 asti. Hän toimi pianonsoiton free lance -opettajana Turussa vuosina 1967–1971 ja jatkoi laulamista kamari-, ooppera- ja kirkkokuoroissa. Hän opiskeli yksinlaulua Turun Musiikkiopiston konservatorio-osastolla ja Kansankonservatoriossa, minkä jälkeen hän siirtyi Sibelius-Akatemian laulutaiteen lehtorin yksityisoppilaaksi Helsinkiin. Hän jatkoi lauluopintoja Savonlinnan ja Porvoon liedmestarikursseilla ja Lontoossa. Antola konsertoi omin kirkko- ja liedkonsertein sekä laajahkoin solistitehtävin Suomessa ja ulkomailla vuosina 1975–1990. Hän oli Kangasalan kunnan kulttuurilautakunnan jäsen (1985–1988). Antola siirtyi eläkkeelle 2003.


title: Päivikki Antola

text: Antola on puhutun uskonnollisen kielen tutkimuksen käynnistäjä Suomessa uskontotieteen väitöskirjallaan "Saarna saarnaaja tilanne. Spontaanin saarnan tuottamisprosessi Länsi-Suomen rukoilevaisuudessa" (1978) ja ensimmäinen suomalaista seura- eli kansanveisuuta käsittelevän musiikkiantropologisen monografian "Finnish Folk Hymn Singing: Study in Music Anthropology" (1984) kirjoittaja. Hän teki tutkimustyötä Yhdysvaltojen "Bloomingtonissa Indianan yliopiston Department of Uralic and Altaic Studiesin" laitoksessa vuosina 1985–1986. Tutkimuskohteena olivat amerikansuomalaiset yhdessä suomen kielen ja kulttuurin vierailevan apulaisprofessorin Matti K. Suojasen kanssa. Hän toimi vierailevana professorina "Marylandin yliopiston antropologian laitoksessa" Yhdysvalloissa jatkaen amerikansuomalaistutkimusta Matti K. Suojasen kanssa 1989–1990. 1990-luvulla hän teki kuutena vuotena tutkimustyötä Nairobin slummeissa Keniassa yhteistyössä "Nairobin yliopiston Institute of African Studies -laitoksen" kanssa sen vierailevana professorina Itä-Afrikassa. Hän toimi siellä tutkimusjohtajana Suomen Akatemian hankkeessa ”Kulttuurien kohtaaminen, muutos ja kulttuurikuva monikulttuuriympäristöissä”. Antola vastasi tutkimus-, koulutus- ja tutkijanvaihtosopimuksen synnystä ja solmimisesta Nairobin yliopiston Institute of African Studies -laitoksen (Kenia) ja "Jyväskylän yliopiston" välillä vuonna 1992 viisivuosittain uusittavina kausina .


title: Päivikki Antola

text: Tutkijana ja vastuutehtävissä Antola on toiminut lukuisissa valtakunnallisissa kenttätutkimusprojekteissa, muun muassa Suomen Akatemian monitieteisen ”Suomen uskonnollisten traditioiden ja yhteisöjen tutkimushankkeen” sihteerinä hän oli 1971–1972 ja tutkijana 1968–1974. Hankkeen ensimmäisenä puheenjohtajana tuolloin toimi Helsingin yliopiston kirkkohistorian professori Mikko Juva. Antola työskenteli Suomen Akatemian ”Uskonnollisen kielen ja viestinnän suhteesta suomalaiseen kulttuuriin” -tutkimusryhmän jäsenenä Helsingin yliopiston käytännöllisen teologian laitoksen hankkeessa, jonka vastuullisena johtajana toimi professori Martti Parvio vuosina 1979-1986; tuloksena Päivikki Suojanen, "Ylipuhujat, Viestinnän näkökulmia uskontoon ja politiikkaan" (Kirjapaja 1988).


title: Päivikki Antola

text: "Halullisten Sielujen Hengellisten Laulujen ja Siionin virsien" tieteellisesti editoidun nuottipainoshankkeen varapuheenjohtajana vuosina 1978–1988 Antola organisoi muun muassa veisuutoisintojen kenttäkeruuta haastatteluin Turun yliopistosta käsin. Projektin asiantuntijajäseninä toimivat professori Erkki Ala-Könni ja teologian tohtori T. Ilmari Haapalainen. Antolan toiminta Virtain kaupungin ja Tampereen yliopiston perinneyhteistyöhankkeen ”Kulttuurin muutos” puheenjohtajana 1989-1990, tutkijana ja opettajana 1985–1989, pääsihteerinä sopimuskaudella 1990-1994 (Tampereen yliopiston rehtorin Tarmo Pukkilan päätös D23/90/ 05.03.1990; suunnittelija Mauri Pimiä) johti Virtain Kulttuurintutkimusaseman rakentamiseen Virtain Perinnekylän välittömään läheisyyteen; hankkeen olennaisia alku- ja myöhempiä vaikuttajia olivat Tampereen yliopiston rehtori Jarmo Visakorpi ja Virtain Perinnekylän primus motor, kotiseutuneuvos Pertti Tamminen.


title: Päivikki Antola

text: ”Suomalainen messusaarna 2000-luvun papin viestintähaasteena” -hanke perustui 106 Antolan äänittämään ja havainnoimaan messun ja messusaarnan kenttädokumentointiin 37 evankelis-luterilaisesta kirkosta 22 eri pitäjässä vuosina 2005–2008. Saarnoista 30 on naisten (kesto 9-15 min.), 76 miesten (kesto 13-28 min.) pitämiä. Herätysliiketaustan ilmoitti itsellään olevan 79 pappia, "kirkkouskovaisiksi", "yleiskirkollisiksi" itseään luonnehti 27 pappia. Antolan uniikki aineisto puhutusta uskonnollisesta kielestä Suomen virallisessa Kirkossa on uusi tutkimusaluevaltaus Suomen virallisen jumalanpalvelussaarnan puhuttuun kieleen puhuttujen maallikkosaarnatutkimusten jälkeen. (Ks. Pälvi Ahoinpelto, 1988. Päivikki Antola, 2006, s. 71-84; 2007; 6/ 2008, s. 36-38; 2010a, s. 34-37 ja 2010b, s. 26-30. Salme Blomster, 1987. Stig Kankkonen, 2006. Katri Vakkala, 1988. Janne Villa, 2006, s. 16). Primaariaineisto on lahjoitettu Tampereen yliopiston kansanperinteen arkistoon. Suomen Yleisradion kolmiosaisen ”Suomalainen veisuuperinne” -musiikkiohjelman toimittaminen (Veisuu ja yhteisö; Veisuu ja herätysliikkeet; Rukoilevaisveisuu") vuonna 1982 oli esimakua ensimmäiselle suomalaista kansanveisuuta käsittelevän musiikkiantropologisen monografian ilmestymiselle vuonna 1984.


title: Päivikki Antola

text: Antolalle on myönnetty Suomen Akatemian varttuneen tieteenharjoittajan apuraha vuosille 1989–1990. Hänelle on myönnetty Suomen Valkoisen Ruusun Ritarikunnan I luokan ritarimerkki vuonna 2001, ja hän on saanut Turun yliopiston dosentin arvonimen vuonna 2010.


title: Päivikki Antola

text: Päivikki Antola avioitui Tampereen yliopiston suomen kielen professorin Matti K. Suojasen (1937–2003) kanssa vuonna 1964. Heille syntyi kaksi lasta, muusikko Kimmo Suojanen (1965-2017) ja Tampereen yliopiston käännöstieteen yliopistolehtori, FT Tytti Suojanen (s. 1969). Vuonna 2016 Antola avioitui turkulaisen Markku Laakso-Antolan (s. 1946) kanssa.


title: Goliath 1100

text: Goliath 1100 on vuosina 1957–1961 valmistettu etuvetoinen alemman keskiluokan automalli, joka esiteltiin Geneven autonäyttelyssä maaliskuussa 1957. 1100-mallissa oli koko ajan nelitahtinen moottori, mutta Goliathin vanha maine kaksitahtisena autona sai Borgward-yhtymän muuttamaan 1100-mallin nimen elokuussa 1958 Hansa 1100:ksi.


title: Goliath 1100

text: Goliath 1100:n moottori on nestejäähdytteinen nelitahtinen nelisylinterinen 1093 cm³ bokserimoottori, jonka teho on 29 kW / 4250 r/min (40 hv, DIN). Suurin vääntömomentti on 80,4 Nm /2750 r/min. Vesijäähdytteinen bokserimoottori on melko hiljainen. Vaihteita on neljä, jotka kaikki ovat synkronoituja.


title: Goliath 1100

text: Goliath 1100-mallia valmistettiin Goliath-merkkisenä yhteensä 14 908 kappaletta, joista farmarikorisia oli 3817.


title: Goliath 1100

text:
Edessä on poikittainen lehtijousitus ja takana pitkittäiset lehtijouset. Polttoainemittarin lukema vaihtelee bensiinin määrän lisäksi auton pituuskaltevuuskulman mukaisesti, koska ympyränmuotoinen bensiinisäiliö on tavaratilan alla vararenkaan ympärillä.
Tekniikan Maailmassa 1/1958 Goliath 1100 kiihtyi 0-50 km/h 6,6 sekunnissa, 0-80 km/h 16,0 sekunnissa ja 0-100 km/h 29,8 sekunnissa. Huippunopeus oli 124 km/t.


title: Goliath 1100

text: Goliath 1100 maksoi Suomessa vuonna 1958 793 000 markkaa, jossa oli mukana tilapäistä autontuontiveroa 128 150 markkaa.


title: José Luíz Barbosa

text: José Luíz Zequinha Barbosa (s. 27. toukokuuta 1961 Três Lagoas, Mato Grosso do Sul) on brasilialainen keskimatkojen juoksija, joka kilpaili arvokilpailuissa pääasiassa 800 metrin juoksussa.


title: José Luíz Barbosa

text: Barbosa saavutti ulkoratojen MM-kilpailujen 800 metrillä hopeaa Tokiossa 1991 ajalla 1.44,24 ja pronssia Roomassa 1987 ajalla 1.43,76. Hän karsiutui samalla matkalla välierissä Helsingissä 1983 ja Stuttgartissa 1993, toisissa alkuerissä Ateenassa 1997 sekä alkuerissä Göteborgissa 1995.


title: José Luíz Barbosa

text: Olympialaisissa Barbosa sijoittui 800 metrillä neljänneksi Barcelonassa 1992 ja kuudenneksi Soulissa 1988 sekä karsiutui välierissä Los Angelesissa 1984 ja Atlantassa 1996. 1 500 metrin juoksussa hän karsiutui alkuerissä Soulissa 1988.


title: José Luíz Barbosa

text: Barbosa voitti sisäratojen maailmanmestaruuden 800 metrillä Indianapolisissa 1987 ajalla 1.47,49. Hän sai samalla matkalla MM-hopeaa Budapestissa 1989 ajalla 1.45,55, ja keskeytti loppukilpailun Torontossa 1993.


title: José Luíz Barbosa

text: Barbosa saavutti Pan-Amerikan kisoissa 800 metrillä kultaa Mar del Platassa 1995 ajalla 1.46,02 sekä hopeaa Caracasissa 1983 ajalla 1.46,65 ja Indianapolisissa 1987 ajalla 1.47,37.


title: Kuulantyöntö yleisurheilun maailmanmestaruuskilpailuissa

text: Kuulantyöntö on ollut Yleisurheilun MM-kilpailuiden ohjelmassa ensimmäisistä MM-kilpailuista lähtien. Menestynein maa MM-kilpailujen kuulantyönnössä on ollut miesten puolella Yhdysvallat ja naisten kilpailussa Saksa sekä Uusi-Seelanti.


title: Marwa Hussein

text: Marwa Ahmed Hussein Arafat (s. 19. kesäkuuta 1978) on egyptiläinen moukarinheittäjä. Hänen ennätyksensä on 68,48 vuodelta 2005. Tulos on sekä Egyptin ennätys että entinen Afrikan maanosan ennätys. Häntä pidemmälle Afrikassa on moukarin heittänyt ainoastaan senegalilainen Amy Sène.


title: Marwa Hussein

text: Hussein jäi kiinni doping-testissä elokuussa 2010 ja sai sen johdosta kahden vuoden kilpailukiellon.


title: Kaarlo Kustaa Östberg

text: Kaarlo Kustaa Östberg (3. joulukuuta 1875 Oulu – 4. joulukuuta 1954 Helsinki) oli suomalainen filosofian maisteri ja yliopettaja.


title: Kaarlo Kustaa Östberg

text: Östbergin vanhemmat olivat pakkahuoneentarkastaja Johan Petter Östberg ja Sofia Theresia Lundqvist. Hän pääsi ylioppilaaksi Oulun lyseosta 1893 ja valmistui Helsingin yliopistosta filosofian kandidaatiksi 1899 ja maisteriksi 1900.


title: Kaarlo Kustaa Östberg

text: Östberg oli Joensuun lyseon kollegana 1901–1905, Oulun reaalilyseossa saksa ja ranskan kielen vanhempana lehtorina 1905–1916 ja rehtorina 1908–1916, viransijaisena ja tuntiopettajana Helsingissä 1917–1926 sekä Helsingin suomalaisessa normaalilyseossa saksan- ja ranskankielen vanhempana lehtorina 1926–1931 ja yliopettajana 1931–1941.


title: Kaarlo Kustaa Östberg

text: Östberg oli naimisissa 1916–1945 voimistelunopettaja Märtha Matilda Alopaeus-Parviaisen (k. 1945) kanssa.


title: Kaarlo Kustaa Östberg

text: Nimellä "Karl Östberg":


title: Damen Bell-Holter

text: Damen Bell-Holter (s. 13. huhtikuuta 1990 Hydaburg, Alaska) on yhdysvaltalainen koripalloilija, pelipaikaltaan iso laitahyökkääjä tai sentteri.


title: Damen Bell-Holter

text: Bell-Holteria ei varattu NBA:han vuoden 2013 varaustilaisuudessa. Hän siirtyi elokuussa 2013 Saksan pääsarjan Telekom Baskets Bonniin, mutta sopimusta ei jatkettu harjoituskauden kolmen viikon try-out-jakson jälkeen. Syyskuun lopussa hän siirtyi NBA-joukkue Boston Celticsin harjoitusleirivahvuuteen. Celtics luopui hänestä ennen kauden alkua. Celticsin kautta Bell-Holter siirtyi D-liigajoukkue Maine Red Clawsiin, jossa hän pelasi kauden 2013–2014. Seuraavan kauden alussa Bell-Holter kävi näytillä Unkarissa, mutta hän pelasi kauden Turkin toiseksi korkeimmalla sarjatasolla. Elokuussa 2015 Bell-Holter siirtyi suomalaiseen Korisliigassa pelanneeseen Kobriin.


title: Damen Bell-Holter

text: Heinäkuussa 2016 Bell-Holter teki sopimuksen Italian toiseksi korkeimmalla sarjatasolla pelanneen Fortitudo Agrigenton kanssa.


title: Electronica 1: The Time Machine

text: Electronica 1: The Time Machine on ranskalaisen Jean Michel Jarren albumi, joka julkaistiin 16. lokakuuta 2015. Albumi on kahden "Electronica" albumien ensimmäinen osa, toinen osa julkaistaan 2016. Albumilla vierailee paljon eri artisteja.


title: Pieni kumikanoottikirja

text: Pieni kumikanoottikirja on Maarit Verrosen kirjoittama esseemuotoinen matkakirja vuodelta 2011. Kirjassa kirjoittaja kertoi matkustusharrastuksestaan kokoon taitettavalla kumivenellä Helsingissä ja Vantaanjoen vesistössä.


title: Pieni kumikanoottikirja

text: Kirjan luvuissa kuvataan ensin vene ja sen varusteet ja tarkastellaan tämän jälkeen Vantaanjoen vesistön geologista historiaa ja hydrografiaa, kumikanootin ekotehokkuutta ja sen sisältämien muoviraaka-aineiden ympäristövaikutuksia. Tästä edetään matkailun eri ulottuvuuksiin karttojen käytöstä alueen historiaan ja edelleen romanttisen erämaamatkailun, urbaanin flanöörin ja ympäristötaiteen filosofiaan.


title: Olavi Renkonen

text: Yrjö Olavi Renkonen (13. tammikuuta 1907 Sortavala – 12. joulukuuta 1959) oli suomalainen filosofian tohtori, hyönteistutkija ja yliopettaja.


title: Olavi Renkonen

text: Renkosen vanhemmat olivat kielitieteilijä, professori Walter Olof Streng-Renkonen ja Elna Maria Lindblad.


title: Olavi Renkonen

text: Renkonen valmistui filosofian kandidaatiksi 1930, lisensiaatiksi 1938 ja tohtoriksi 1940. Hän toimi Helsingin suomalaisen normaalilyseon luonnonhistorian ja maantieteen vt. yliopettajana 1940–1943 ja yliopettajana 1943–1959.


title: International Harvester K- ja KB-sarja

text: K- ja KB-sarja olivat International Harvester Companyn valmistamia hyötyajoneuvoja. "K-sarja" esiteltiin vuoden 1940 puolivälissä, mutta sen valmistus lopetettiin USA:n sotatoimien vaatimien tuotannonmuutosten vuoksi. Mallin tuotanto jatkui taas vuonna 1944, kun hyötyajoneuvoja sallittiin rajoitetusti valmistaa siviilimarkkinoille. Erilaisten alustojen valikoima oli laaja, kaikkiaan 50 versiota, lähtien 1/2-tonnisesta pick-upista ja päättyen raskaisiin kolmeakselisiin kuorma-autoihin ja rekkavetureihin.


title: International Harvester K- ja KB-sarja

text: Vuonna 1947 esiteltiin K-sarjan seuraaja, "KB-sarja". Mallisto ei kuitenkaan poikennut edeltäjästään muutoin kuin pienten kosmeettisten muutosten osalta, näkyvimpänä niistä maskin alaosan molemmin puolin muotoillut siivet. Ne ovatkin paras ulkoinen tunnusmerkki, jolla nämä kaksi mallisarjaa voidaan erottaa toisistaan. Vuosien 1947 ja 1949 välissä International Harvester valmisti 122 000 kappaletta "KB-1" ja "KB-2" pick-up truckia. KB-sarjaa seurasi mallivuodelle 1950 L-sarja.


title: International Harvester K- ja KB-sarja

text: K-sarja oli markkinoille tullessaan aikakaudelle tyypillisesti muotoiltu. Kevyen sarjan malleissa ajovaloumpiot oli upotettu modernisti lokasuojien sisään mutta lokasuojat olivat edelleen erilleen keulasta muotoillut. Konepelti oli saranoitu takareunastaan. "Heavy duty" -versiot, eli mallit K-6:sta ylöspäin, muistuttivat edeltäjäänsä, D-sarjaa. Hytti, lokasuojat ja erilliset ajovaloumpiot olivat perua edeltävästä mallisarjasta. Vain keulan ilme poikkesi vanhasta, virtaviivainen maski oli nyt vaihtunut enemmän pystyssä olevaan ja konepeitto kapeni keulaa kohti voimakkaammin.


title: International Harvester K- ja KB-sarja

text: K-sarjan mallien numerointi noudatti kaavaa jossa mallinumero 1 – 12 kuvasi auton kantavuusluokkaa amerikkalaisen järjestelmän mukaisesti. (K-1 = 1/2-tonninen, K-2 = 3/4-tonninen, K-3 = 1-tonninen jne.) K-sarjan "light duty" -mallien raskain versio oli 1 1/2-tonninen "K-5". Linjaan ei jostain syystä kuulunut "K-9-" ja "K-13"-malleja.


title: International Harvester K- ja KB-sarja

text: Kevyimpien K-1- ja K-2-mallien eroavaisuudet ovat hyvin vähäiset. Molemmissa on sama tekniikka ja koripellit. Takakselin laakerointi oli näissä malleissa puolikelluva (semi-float). Jämerämmästä jousituksesta johtuen K-2-mallin kantavuus on suurempi.


title: International Harvester K- ja KB-sarja

text: Versiosta K3 ylöspäin autoissa oli tukevampi runko, paripyörät takana, suuremmat jarrut ja taka-akselin laakerointi oli täyskelluva (full-float). Voimanlähteenä "light-duty" -sarjan autoissa oli päivitetyt versiot entisestä HD-sarjan "L-head" (sivuventtiili) -rivikuutosesta, joka oli nyt nimetty "Green Diamond" -sarjaksi. K-1 – K-4 -mallien keulalle oli valittavissa 175- (2,8 l) tai 214-kuutiotuumainen (3,5 l) moottori. K-5:n vaihtoehdot olivat "Green Diamond" 175 tai 233 (3,8 l)


title: International Harvester K- ja KB-sarja

text: "K-1" – "K-3" -mallien vaihteisto oli kolmi- ja "K-4" sekä "K-5" -mallien neliportainen. Kaksi viimeksi mainittua oli mahdollista saada alennusvaihteisella tasauspyörästöllä "(double-reduction gear)".


title: International Harvester K- ja KB-sarja

text: Raskas K-sarja alkoi kokonaispainoltaan 10 000 lbs:n (4,5 t) "K-6"-mallista ja päättyi kokonaispainoltaan 18 000 lbs:n (8,1 t) "KR-11" -malliin. Malli KR-12 oli kokonaispainoltaan 28 500 lbs:n (13 t) kaksiakselinen rekkaveturi. K-sarjaan kuului lisäksi pystykeulainen (cab-over-engine) -malli "K-7-COE".


title: International Harvester K- ja KB-sarja

text: Raskaan malliston kevyen pään voimanlähteenä oli entisistä Internationalin FAB-sarjan moottoreista päivitetty FAC-sarja. Kuusisylinteriset OHV-rivimoottorit olivat iskutilavuudeltaan "K-6"-mallissa 241,5 cid (4,0 l) ja "K-7"-mallissa 260 cid (4,3 l). Vuonna 1942 FAC-moottoreita muokattiin jälleen ja ne nimettiin "Blue Diamond"-sarjaksi. Samalla niiden iskutilavuudet nostettiin 250,5- (4,1 l) ja 269 (4,4 l) kuutiotuumaan.


title: International Harvester K- ja KB-sarja

text: Raskaampien mallien voimanlähteenä oli edellisestä Internationalin FBB-sarjasta päivitetty FBC-sarja, jonka kuusisylinteriset OHV-rivimoottorit olivat iskutilavuudeltaan 318 cid (5,2 l), 361 cid (5,9 l) ja 401 cid (6,6 l). Vuonna 1942 FBC-sarja uudistettiin "Red Diamond" -sarjaksi, jota käytettiin armeijalle toimitetuissa kuorma-autoissa.


title: International Harvester K- ja KB-sarja

text: Vuonna 1944 Yhdysvaltain hallitus antoi Internationalille luvan valmistaa rajoitettu erä kuorma-autoja siviilimarkkinoille. Nämä oli varustettu 134 hevosvoimaisella, "Red Diamond 450" (7,4 l) -moottorilla. Kun täysimittainen siviilituotanto jälleen sallittiin, "Red Diamond" -moottorit korvasivat kaikki aiemmat FBC-moottorit. Vuonna 1946 mallistoon lisätty, kokonaispainoltaan 28 500 lbs:n (13 t) KR-12 -malli käytti voimanlähteenään 200 hevosvoimaista (A.M.A. - Automobile Manufacturers Association (United States)), 586-kuutiotuumaista (9,6 l), kuusisylinteristä Continental-bensiinimoottoria.


title: International Harvester K- ja KB-sarja

text: Uusi "KB-sarja" toi lähinnä kevyempiin malleihin (KB-5 ja kevyemmät) ulkonäkömuutoksia. Maskin alaosassa kromiritilä levisi "siipinä" maskin molemmin puolin, keulassa oli enemmän kromikoristeita ja keulan sivupelleissä oli molemmin puolin "International"-merkin alla kromiset merkit, jotka ilmaisivat auton kokoluokan. KB-sarjan myötä raskaan KBR-12 rekkaveturin kokonaispaino nousi 35 000 paunaan (15,8 t) ja myös muiden mallien kokonaispaino oli noussut, sarjan kevyimpiä "KB-1" – "KB-3"-malleja lukuun ottamatta.


title: Matt Targett (jalkapalloilija)

text: Matthew Robert "Matt" Targett (s. 18. syyskuuta 1995 Eastleigh) on englantilainen jalkapalloilija, joka edustaa Valioliigassa pelaavaa Southampton FC:tä. Pelipaikaltaan vasenjalkainen Targett on vasen laitapuolustaja.


title: Matt Targett (jalkapalloilija)

text: Targett on Southampton FC:n kasvatti. Hän on pelannut seurassa vuodesta 2003 lähtien. Seuran edustusjoukkueessa Englannin valioliigassa Targett debytoi syyskuussa 2014 Queens Park Rangersia vastaan tullen vaihdosta kentälle. Kaudella 2014-2015 hän pelasi kuudessa valioliigaottelussa.


title: Matt Targett (jalkapalloilija)

text: Targett voi Englannin sijaan edustaa aikuisten maajoukkuetasolla myös Skotlantia, jossa hänellä on sukujuuria. Targett edustikin alle 19-vuotiaissa sekä Englantia että Skotlantia. Vuodesta 2015 hän on kuitenkin kuulunut Englannin alle 21-vuotiaiden maajoukkueeseen.


title: Mare Dibaba

text: Mare Dibaba (, s. 20. lokakuuta 1989) on etiopialainen kestävyysjuoksija, joka kilpailee pääosin maratonilla. Dibaba on 151 senttimetriä pitkä ja painaa 38 kilogrammaa.


title: Mare Dibaba

text: Hän ei tiettävästi ole sukua olympiavoittaja Tirunesh Dibaballe.


title: Mare Dibaba

text: Dibaba voitti kultaa maratonilta vuoden 2015 MM-kilpailuista Pekingistä ajalla 2.27.35. Hän oli mukana myös vuoden 2012 kesäolympialaisissa Lontoossa sijoittuen sijalle 22. Vuoden 2011 Afrikan kisoista Dibaba voitti kultaa puolimaratonilta. Vuoden 2016 kesäolympialaisista Rio de Janeirosta Dibaba saavutti pronssia maratonilta ajalla 2.24.30. Lontoon MM-kilpailuissa 2017 hän oli maratonilla kahdeksas.


title: Mare Dibaba

text: Dibaba voitti Chicagon maratonin 2014 sekä Xiamenin maratonin 2014 ja 2015.


title: Mare Dibaba

text: Dibaba siirtyi vuonna 2009 edustamaan Azerbaidžania ja muutti nimensä muotoon "Mare Ibrahimova", mutta palasi pian takaisin Etiopiaan, sillä hän oli liian vanha kilpailemaan alle 20-vuotiaiden EM-kilpailuissa.


title: Aidar-pataljoona

text: Aidar-pataljoona on Itä-Ukrainan sodan aikana 2014 muodostettu vapaaehtoisjoukko, joka toimii Ukrainan puolustusministeriön alaisuudessa. Kesäkuussa 2014 pataljoonaan kuului noin 400 jäsentä. Pataljoonalla tiedetään olevan yhteyksiä äärioikeistoon.


title: Aidar-pataljoona

text: Amnesty International kertoi syyskuussa 2014 pataljoonan syyllistyneen ihmisoikeusrikkomuksiin, kuten laittomiin pidätyksiin ja pahoinpitelyihin.


title: Aidar-pataljoona

text: Aidar-pataljoonaan kuulunut Nadija Savtšenko siepattiin ja vietiin Venäjälle kesällä 2014.


title: Helah Kiprop

text: Helah Kiprop Jelagat (s. 7. huhtikuuta 1985) on kenialainen kestävyysjuoksija, joka kilpailee pääosin maratonilla ja muissa maantiekilpailuissa.


title: Helah Kiprop

text: Kiprop saavutti hopeaa maratonilta vuoden 2015 MM-kilpailuista Pekingistä ajalla 2.27.36. Rio de Janeiron olympiamaratonin 2016 hän keskeytti. Lontoon MM-kilpailuissa 2017 hän sijoittui maratonilla seitsemänneksi.


title: Helah Kiprop

text: Vuonna 2014 hän voitti Soulin kansainvälisen maratonin ja 2016 Tokion maratonin.


title: Nokia 1220

text: Nokia 1220 on Nokian vuonna 1999 julkistama matkapuhelin.


title: Nokia 1220

text: Puhelimesta löytyvät kalenteri, kello hälytystoiminnolla, osoitekirja 200 yhteystiedolle, laskin ja värinätoiminto sekä pelejä.


title: Eunice Kirwa

text: Eunice Jepkirui Kirwa (s. 20. toukokuuta 1984) on kenialaissyntyinen Bahrainia edustava kestävyysjuoksija, joka kilpailee maratonilla. Kirwa on 166 senttimetriä pitkä ja painaa 59 kilogrammaa.


title: Eunice Kirwa

text: Vuoden 2014 Aasian kisoissa Incheonissa Kirwa voitti maratonin ajalla 2.25.37. Hän saavutti MM-pronssia vuoden 2015 MM-kilpailuista Pekingistä ajalla 2.27.39. Vuoden 2016 kesäolympialaisista Rio de Janeirosta Kirwa saavutti olympiahopeaa ajalla 2.24.13. Lontoon MM-maratonilla 2017 hän sijoittui viidenneksi.


title: Eunice Kirwa

text: Kirwa on voittanut Asunciónin maratonin 2012, Lanzhoun ja Danzhoun maratonit 2014, Nagoyan maratonin 2015, 2016 ja 2017 sekä Macaon maratonin 2017.


title: Eunice Kirwa

text: Kirwa kilpaili nuorempana ratajuoksuissa. Hän sijoittui Bydgoszczin alle 18-vuotiaiden MM-kilpailuissa 1999 viidenneksi 1 500 metrin juoksussa.


title: Eunice Kirwa

text: Kirwa muutti synnyinmaastaan Keniasta vuonna 2013 Bahrainiin. Hän sai maan edustusoikeuden heinäkuussa 2014. Kirwa pitää hallussaan Bahrainin ennätystä 2.21.17, joka on juostu maaliskuussa 2017 Nagoyassa.


title: Jenna Prandini

text: Jenna Prandini (s. 20. marraskuuta 1992 Clovis, Kalifornia) on yhdysvaltalainen pikajuoksija, joka kilpailee 100 ja 200 metrin juoksussa. Prandini on 173 senttimetriä pitkä.


title: Jenna Prandini

text: Prandini oli mukana 200 metrillä vuoden 2015 MM-kilpailuissa ja 2016 kesäolympialaisissa selviytyen molemmilla kerroilla välieriin. Pekingin MM-kilpailuissa hän kuului Yhdysvaltain hopeaa saavuttaneeseen pikaviestijoukkueeseen.


title: Jenna Prandini

text: Yhdysvaltain mestaruuden Prandini on voittanut 200 metrillä vuosina 2015 ja 2018.


title: Jenna Prandini

text: Prandini on kilpaillut myös pituushypyssä, jossa hänen ennätyksensä on 680. Hänen valmentajinaan toimivat Robert Johnson ja Curtis Taylor.


title: Marlene Mathews

text: Marlene Judith Mathews (s. 14. heinäkuuta 1934 Sydney) on australialainen pikajuoksija ja olympiamitalisti. Hän edusti Australiaa kaksissa olympialaisissa Melbournessa 1956 ja Roomassa 1960.


title: Marlene Mathews

text: Mathews osallistui vuonna 1950 Australian mestaruuskilpailuihin juosten 80 metrin aidat. Hän sijoittui neljänneksi. Hän oli samoissa kisoissa mukana viestimestaruuden voittaneessa joukkueessa. Mathews ei voinut osallistua Helsingin olympialaisiin vuonna 1952 loukkaantumisen vuoksi. Hän joutui jättämään väliin myös vuoden 1954 Kansainyhteisön kisat. Melbournen olympialaisissa vuonna 1956 Mathews sijoittui kolmanneksi sekä 100 m että 200 m matkoilla sijoittuen Betty Cuthbertin ja Christa Stubnickin jälkeen. Häntä ei valittu 4 × 100 m viestijoukkueeseen, joka voitti olympiakultaa. Vuonna 1957 Mathews juoksi sekä 400 metrin että 440 jaardin maailmanennätykset. Seuraavana vuonna hän juoksi sadan jaardin maailmanennätykseksi 10,3 sekuntia sekä 200 jaardin maailmanennätykseksi 23,4 sekuntia. Roomassa 1960 Mathews jäi 100 metrin välieriin, jonka jälkeen lopetti urheilu-uransa. Urheilu-uransa jälkeen Mathews on toiminut Australian olympiajoukkueen varavalmentajana Münchenin olympialaisissa. Hänet on valittu myös Australian ritarikuntaan sekä Australian urheilun Hall of Fameen vuonna 1985.


title: Kurt Felix

text: Kurt Felix (s. 4. heinäkuuta 1988 St. George’s) on grenadalainen yleisurheilun moniottelija. Felix on 184 senttimetriä pitkä.


title: Kurt Felix

text: Felix oli mukana kymmenottelussa vuoden 2012 kesäolympialaisissa Lontoossa, mutta joutui keskeyttämään kilpailun. Vuotta myöhemmin MM-kilpailuissa Moskovassa tulos oli sama. Vuoden 2014 Kansainyhteisön kisoista Glasgow'sta Felix saavutti pronssia ja seuraavan vuoden Pan-Amerikan kisoista Torontosta hopeaa.


title: Kurt Felix

text: Vuoden 2015 MM-kilpailuissa Pekingissä Felix sijoittui kahdeksanneksi uusilla ennätyspisteillään 8302. Portlandin MM-hallikilpailuissa 2016 hän oli seitsenottelussa kuudes Grenadan ennätyspistein 5986. Rio de Janeiron olympialaisissa 2016 hän sijoittui kymmenottelussa yhdeksänneksi ennätyspisteillään 8323. Lontoon MM-kilpailuissa 2017 hän oli seitsemäs pistein 8227.


title: Kurt Felix

text: Felix pitää hallussaan Grenadan ennätystä ulkoradoilla seiväshypyssä sekä sisäradoilla 1 000 metrin juoksussa, korkeushypyssä, seiväshypyssä ja seitsenottelussa.


title: Susi kulttuurissa

text: Sutta on kuvattu kulttuurissa tuhansien vuosien ajan eri puolilla maailmaa.


title: Susi kulttuurissa

text: Koska susi on suurikokoinen petoeläin joka on ollut levinnyt laajoille alueille, siitä kerrotaan monien kansojen mytologiassa ja saduissa. Japanissa maanviljelijät palvoivat sutta, koska se suojeli viljasatoa kauriilta ja villisioilta. Aisopoksen tarinoissa susi oli lammaspaimenten vihollinen. Myös kristillisissä vertauksissa sudet ovat olleet pahassa roolissa. Kuuluisa tarina kertoo, että Franciscus Assisilainen puhutteli Gubbion kaupunkia riivannutta sutta, joka jätti sen seurauksena kaupungin rauhaan.


title: Susi kulttuurissa

text: Antiikin Roomassa susi nautti kunnioitusta kaupungin perustajien Romuluksen ja Remuksen kasvattiemona. Roomassa oli muun muassa useita susipatsaita ja kaupungissa vietettiin vuosittain susimaiselle Faunus-jumalalle omistettua Lupercalia-juhlaa. Susi toimi myös Rooman valtiollisena symbolina ja on edelleen Rooman kaupungin tunnuseläin. Roomassa vältettiin susien vahingoittamista eläimen uskonnollisen erityisaseman vuoksi. Susia ei esimerkiksi nähty amfiteattereiden metsästysnäytöksissä, toisin kuin muita suuria petoeläimiä.


title: Susi kulttuurissa

text:
Susi huolehtii ihmislapsista myös monissa villilapsista kertovissa tarinoissa kuten Kiplingin "Viidakkokirjoissa".
Satu Punahilkasta Charles Perraultin kertomana on Euroopassa ollut suden pahuuden symboli. Kirjallisuuden historiantutkimus on kuitenkin paljastanut sadun vanhemmat juuret ja eri versiot eri puolilta maailmaa. Sadun tärkein opetus on ollut, ettei lasten pidä luottaa vieraisiin ihmisiin.


title: Susi kulttuurissa

text: Ihmissusi on tarujen hirviö, joka on päivisin tavallinen ihminen, mutta muuttuu yöllä sudeksi. Alun perin ihmissusi kuului germaaniseen kansanperinteeseen, jossa ihmissusi oli metsiin paennut soturi, joka tuli hädän hetkellä suojelemaan heimoa vainoojilta. Myöhempi ja yleinen käsitys ihmissuden verenhimosta on Hollywoodin elokuvateollisuuden tarpeisiinsa luoma käsitys.


title: Susi kulttuurissa

text: Skandinaavisen mytologian Fenris on jättiläismäinen susi, joka Ragnarökin koittaessa tappaa Odinin mutta kuolee myöhemmin itse.


title: Susi kulttuurissa

text: Joissakin intiaanikulttuureissa sutta pidetään tiennäyttäjänä ja opettajana.


title: Susi kulttuurissa

text: Sutta ei ole Suomessa perinteisesti, ainakaan kristillisenä aikana, arvostettu juuri lainkaan, vaan siihen on suhtauduttu lähes aina vihamielisesti. Tämä voi johtua osittain tai pitkälti Raamatusta ja muista kristillisistä kertomuksista, joissa susi on yksinomaan paha, ja ainoita Suomessa esiintyviä petoeläimiä, jotka mainitaan. Susi on myös voitu samaistaa kristillisten tarinoiden lohikäärmeeseen, jota ei sillä nimellä suomalaisessa kansantarustossa ilmeisesti alun perin tunnettu (katso "Suden ja koiran synty"). Kuitenkin esihistoriallisena, pakanallisena aikana on laajalti, aivan lähistölläkin arvostettu sutta, ja niin lienee ollut suomalaistenkin keskuudessa (Tämä virke on todellakin vain olettama, suomenkielen kulttuuri kun ei tue sen olettamaa oikeastaan lankaan).


title: Susi kulttuurissa

text: Siinä missä sutta vain vihattiin ja pelättiin, muihin petoihin ja inhottuihin eläimiin suhtauduttiin yleensä kahtalaisesti – niitä myös arvostettiin. Karhua suorastaan palvottiin, ja kaadetun karhun kunniaksi pidettiin peijaiset.


title: Susi kulttuurissa

text: Kielteinen suhtautuminen susiin on jättänyt merkkejä suomen kieleen. Kadonneen tai tuhlatun asian sanotaan menneen "hukkaan" (hukka on suden toinen nimitys) tai ”joutuneen suden suuhun”. Kelvoton tai huono tavara on "susi". Luvatonta, yleensä avioitumatonta pariskuntaa kutsuttiin susipariksi. Suden on arveltu saalistavan suden hetkellä. Muita sanontoja, joissa susi esiintyy: ”Ken on illalla iloinen, sen aamulla hukka syö.” ”Kun lähtee sutta pakoon, tulee karhu vastaan.”


title: Susi kulttuurissa

text: Mielikuvista ja asenteista kertoo myös suomalainen termi ”yksinäinen susi”, vaikka todellisuudessa susi on laumaeläin.


title: Susi kulttuurissa

text: Sutta on myös kuvattu entisaikojen demoniksi.


title: Susi kulttuurissa

text: Kansa on antanut syömäkelvottomalle (myrkylliselle) marjaliljalle nimen sudenmarja ja punertavalle tai vaaleanpunaiselle pisaramaiselle limasienelle nimityksen sudenmaito.


title: Susi kulttuurissa

text: Monissa kielissä on sutta tarkoittavia etu- ja sukunimiä, esimerkiksi germaanisten kielten "Ulf" ja "Wolf".


title: Susi kulttuurissa

text: Heraldiikassa susiaiheita on muiden petoeläinten tavoin käytetty usein. Hyvä esimerkki tästä on esimerkiksi Sipoon kunnan 1950-luvulla käyttöön ottama kunnanvaakuna. Sipoolaisen urheiluseuran nimikin on Sibbo-Vargarna – Sipoon Sudet. Käsite Sipoon sudet tunnetaan jo 1700-luvulta, jolloin alkuna on saattanut olla lampaiden katoaminen naapurikunnasta.


title: Susi kulttuurissa

text: Suomen koripallomaajoukkue on lempinimeltään "Susijengi".


title: Keihäänheitto yleisurheilun maailmanmestaruuskilpailuissa

text: Keihäänheitto on ollut Yleisurheilun MM-kilpailuiden ohjelmassa ensimmäisistä MM-kilpailuista lähtien. Menestyneimmät maat MM-kilpailujen keihäässä ovat olleet miesten keihäässä Suomi ja Tšekki, sekä naisten kilpailussa Saksa.


title: Treosulfaani

text: Treosulfaani (CHSO) on metaanisulfonaatteihin kuuluva orgaaninen yhdiste. Yhdistettä käytetään lääketieteessä munasarjasyövän hoidossa ja kantasoluhoitojen esilääkityksenä.


title: Treosulfaani

text: Treosulfaani on huoneenlämpötilassa valkoista kiteistä ainetta. Yhdiste liukenee hieman veteen ja veden lisäksi etanoliin, asetoniin ja kloroformiin. Emäksisissä olosuhteissa yhdiste hajoaa diepoksibutaaniksi ja metaanisulfonihapoksi.


title: Treosulfaani

text: Treosulfaani on aihiolääke, joka metaboloituu ihmiselimistössä ei-entsymaattisesti L-diepoksibutaaniksi. Tämä aineenvaihduntatuote on varsinainen reaktiivinen alkyloiva yhdiste ja reagoi DNA:n guaniiniemästen kanssa muodostaen alkyloitunutta ja ristiinsitoutunutta DNA:ta. Tämä johtaa DNA:n pilkkoutumiseen ja syöpäsolujen solukuolemaan eli apoptoosiin. Yhdistettä käytetään syöpien hoidossa lähinnä pitkälle edenneen munasarjasyövän hoitoon. Muita käyttökohteita ovat esilääkitys ennen leukemian kantasoluhoitoja, mihin tarkoitukseen treosulfaania käytetään laajasti Euroopassa, ja sitä on tutkittu myös talassemian hoidossa. Treosulfaanihoito voidaan antaa joko tablettina suun kautta tai ruiskeena verisuoneen.


title: Treosulfaani

text: Treosulfaani on suhteellisen hyvin siedetty lääkeaine. Muiden alkyloivien yhdisteiden tavoin mahdollisia haittavaikutuksia ovat huonovointisuus ja oksentelu, luuydinsuppressio, keuhkofibroosi ja painon putoaminen.


title: Treosulfaani

text: Treosulfaania voidaan syntetisoida L-viinihaposta pelkistämällä se ensin treitoliksi, joka reagoi metaanisulfonyylikloridin kanssa muodostaen treosulfaania. Katalyyttinä reaktiossa käytetään emästä kuten pyridiiniä.


title: Tikkurilan Taitoluisteluklubi

text: Tikkurilan Taitoluisteluklubi (TTK) on Vantaan Tikkurilan suuralueen Viertolassa toimiva yhdistysmuotoinen urheiluseura. Yhdistys tarjoaa jäsenilleen sekä taitoluistelua että muodostelmaluistelua. Tikkurilan Taitoluisteluklubi on perustettu vuonna 1986. Sen edeltäjä oli Tikkurilan jääveikkojen taitoluistelujaosto. TTKssa on tekemistä lapsille kuin aikuisillekin.


title: Tikkurilan Taitoluisteluklubi

text: Taitoluisteluyhdistyksellä on noin 430 aktiivista luistelijaa. Yhdistyksen kotihalli on Tikkurilan urheilupuiston Trio Areena. Mutta harjoituksia pidetään myöskin muissa jäähalleissa.


title: Tikkurilan Taitoluisteluklubi

text: Seuralla on kaudella 2016–2017 joukkueet "Ice Comedy" (aikuiset), "Ice Infinty" (SM-juniorit), "Ice Fantasy" (SM-noviisit), "Ice Melody" (Minorit), "Ice Sympathy" (Tulokkaat)


title: Tikkurilan Taitoluisteluklubi

text: Seuran tavoitteena on koota tulevaisuudessa yhteistyössä EteläVantaanTaitoluistelijoiden kanssa SM-seniori joukkue


title: Tikkurilan Taitoluisteluklubi

text: Aikoinaan Tikkurilassa luisteli jopa SM-juniori -joukkue ("Golden magic"), joka saavutti jopa Suomen mestaruuden.


title: Väinö J. Saarialho

text: Väinö Johannes Saarialho, sukunimi aik. "Sikiö" (28. marraskuuta 1888 Impilahti – 2. huhtikuuta 1962 Helsinki) oli suomalainen filosofian maisteri ja lyseon lehtori.


title: Väinö J. Saarialho

text: Saarialhon vanhemmat olivat kansakoulunopettaja Matti Sikiö ja Sofia Olivia Tallberg. Hän pääsi ylioppilaaksi 1907 Sortavalan reaalilyseosta ja valmistui Helsingin yliopistosta filosofian kandidaatiksi 1913 ja maisteriksi 1914.


title: Väinö J. Saarialho

text: Saarialho toimi oppikoulun opettajana Sortavalassa 1913–1916 ja Helsingin suomalaisessa tyttökoulussa 1918–1919. Hän oli sitten Helsingin suomalaisen normaalilyseon matematiikan, fysiikan ja kemian vt. nuorempana lehtorina 1919–1926 ja vakinaisena lehtorina 1926–1951.


title: Väinö J. Saarialho

text: Nimellä "Väinö J. Saarialho":


title: Frans Pehrman

text: Frans Edvard Pehrman (25. kesäkuuta 1896 Moskova – 5. lokakuuta 1974) oli suomalainen kuvanveistäjä.


title: Frans Pehrman

text: Pehrman opiskeli Suomen Taideyhdistyksen piirustuskoulussa 1919–1921 ja Stieglizin koulussa Pietarissa 1912–1914. Hän osallistui Suomen Taiteilijain näyttelyihin vuosina 1930, 1932, 1933 ja 1934.


title: Senbere Teferi

text: Senbere Teferi (s. 3. toukokuuta 1995) on etiopialainen juoksija, joka kilpailee kestävyysjuoksussa ja keskimatkoilla. Hänen päämatkojaan ovat 1 500 ja 5 000 metrin juoksu.


title: Senbere Teferi

text: Teferi saavutti hopeaa 5 000 metriltä vuoden 2015 MM-kilpailuista Pekingistä ajalla 14.44,07. Rio de Janeiron olympialaisissa 2016 hän oli samalla matkalla viides ja Lontoon MM-kilpailuissa 2017 neljäs. Vuoden 2013 MM-kilpailuissa Moskovassa hän jäi 1 500 metrillä alkueriin. Maastojuoksun MM-kilpailuista Teferi saavutti 2015 joukkuekultaa ja henkilökohtaista hopeaa. 2017 hän sai joukkuehopeaa ja oli henkilökohtaisessa kilpailussa kymmenes.


title: Senbere Teferi

text: Vuonna 2011 Teferi saavutti hopeaa 1 500 metriltä alle 18-vuotiaiden MM-kilpailuista ja vuotta myöhemmin pronssia samalta matkalta alle 20-vuotiaiden MM-kilpailuista.


title: Elijah Manangoi

text: Elijah Motonei Manangoi (s. 5. tammikuuta 1993 Narok) on kenialainen keskimatkojen juoksija, jonka päämatka on 1 500 metrin juoksu. Manangoi on 182 senttimetriä pitkä ja painaa 64 kilogrammaa.


title: Elijah Manangoi

text: Manangoi saavutti MM-hopeaa 1 500 metriltä vuoden 2015 MM-kilpailuista Pekingistä ajalla 3.34,63. Mitali oli Manangoin hyvän loppukirin ansiota. Hän voitti matkan maailmanmestaruuden Lontoossa 2017 ajalla 3.33,61. Rio de Janeiron olympialaisissa 2016 hän ei startannut 1 500 metrin välieräjuoksuun. Hän voitti Gold Coastin Kansainyhteisön kisoissa 2018 kultaa 1 500 metrillä ajalla 3.34,78. Manangoi kilpaili myös vuoden 2014 Kansainyhteisön kisoissa Glasgow'ssa ollen kahdestoista.


title: Minna Lindberg

text: Minna Kaarina Lindberg (s. 11. tammikuuta 1983 Sipoo, Suomi) on suomenruotsalainen poliitikko ja kirjailija.


title: Josefiina Huttunen

text: Josefiina Huttunen (1865–1957) oli suomalainen muotiliikkeen pitäjä ja maallikkosaarnaaja. ”Sisar” Huttunen johti yhdessä asianajaja ja toimittaja Jean Boldtin kanssa Nikolainkirkon valtausta kesäkuussa 1917.


title: Josefiina Huttunen

text: Liperistä kotoisin ollut Huttunen omisti 1900-luvun alussa muotiliikkeen Helsingin Korkeavuodenkadulla. Hän oli aiemmin ollut Pelastusarmeijan upseerina mutta erkaantui sitten tästä liikkeestä ja toimi itsenäisenä maallikkosaarnaajana. Nikolainkirkon valtaus tapahtui 17. kesäkuuta 1917, kun Boldtin ja Huttusen johtama usean sadan henkilön joukko otti kirkon haltuunsa jumalanpalveluksen jälkeen. Valtaus jatkui seuraavan päivän aamuyöhön saakka, kunnes miliisi onnistui pidättämään Boldtin ja tyhjentämään kirkon. Jo ennen kirkon valtausta Boldtin ja Huttusen kannattajat olivat pitäneet useampana päivänä kokouksiaan Senaatintorilla ja Nikolainkirkon portailla.


title: Josefiina Huttunen

text: Huttunen oli Boldtin ohella toinen päähenkilöistä kirjailija Juha Siltasen vuonna 2014 Nikolainkirkon valtauksesta kirjoittamassa näytelmässä "Vallankumous eli Sisar Huttusen ihmeellinen elämä".


title: Machel Cedenio

text: Machel Cedenio (s. 6. syyskuuta 1995) on trinidadtobagolainen pikajuoksija, joka kilpailee pääosin 400 metrin juoksussa.


title: Machel Cedenio

text: Cedenio selviytyi 400 metrillä finaaliin vuoden 2015 MM-kilpailuissa Pekingissä sijoittuen seitsemänneksi. Samoista kisoista hän saavutti Trinidad ja Tobagon ankkurina hopeaa 4 × 400 metrin viestistä. Vuoden 2016 sisäratojen MM-kilpailuissa Portlandissa Cedenio oli mukana voittamassa pitkän viestin pronssia juosten alkuerissä. Rio de Janeiron olympialaisissa 2016 hän sijoittui 400 metrillä neljänneksi maansa ennätysajalla 44,01. Lontoon MM-kilpailuissa 2017 hän juoksi kolmannen osuuden Trinidad ja Tobagon voittaessa 4 × 400 metrin viestin maailmanmestaruuden. 400 metrillä hän karsiutui välierissä.


title: Machel Cedenio

text: Pan-Amerikan kisoista 2015 Torontosta Cedenio saavutti kultaa pitkästä viestistä ja hopeaa 400 metriltä. Hänellä on myös yksi viestikulta Keski-Amerikan ja Karibian -mestaruuskilpailuista.


title: Machel Cedenio

text: Vuonna 2014 Cedenio voitti alle 20-vuotiaiden maailmanmestaruuden ajalla 45,13. Hän sai saman ikäluokan MM-kilpailuissa 2012 pronssia 4 × 400 metrin viestissä. Hänellä on myös yksi Timanttiliigan osakilpailuvoitto.


title: Canon EOS-1D X

text: Canon EOS-1D X on japanilaisyhtiö Canonin valmistama täysikokoisen kennon digitaalinen järjestelmäkamera. Kamera julkaistiin vuonna 2011 ja myyntiin se tuli 2012 Canon EOS-1Ds Mark III:n seuraajaksi. Kamera on yhteensopiva EF-objektiivien kanssa. Täysin sääsuojatussa rungossa on 18 megapikselin täyden koon kenno sekä 61 tarkennuspistettä. Kaksi DIGIC 5+ -prosessoria antavat sarjakuvausnopeudeksi 14 kuvaa sekunnissa ja suljinmekanismin on arvioitu kestävän ainakin 400 000 laukaisua. Kamerassa on kaksi CompactFlash-korttipaikkaa. Uuden kameran rungon hinta Suomessa oli elokuussa 2015 noin 5 800 euroa.


title: Kalle Rovanperä

text: Kalle Rovanperä (s. 1. lokakuuta 2000 Jyväskylä) on Skodan WRC2-tehdastallissa ajava suomalainen ralliautoilija. Kalle on pitkän WRC-uran tehneen Harri Rovanperän poika, joka on saanut osakseen kansainvälistä huomiota aloittaessaan uransa ralliautoilla poikkeuksellisen nuorena. Hän on vuoden 2016 yleisen luokan Latvian mestari ja vuoden 2015 R2-luokan Latvian mestari.


title: Kalle Rovanperä

text: Rovanperä ajoi vuonna 2015 rallia Latviassa, jossa rallikilpailuihin osallistuvilta ei vaadita ajokorttia. Siirtymät pikataipaleelta toiselle yleisillä teillä ajoi autokunnan kakkoskuski Risto Pietiläinen, joka aikanaan toimi myös Rovanperän isän Harrin luottokartturina MM-ralleissa. Rovanperä voitti 18. lokakuuta 2015 Citroen C2R2 Max -autollaan Latvian rallimestaruuden kaksivetoisten autojen avoimessa R2-luokassa.


title: Kalle Rovanperä

text:
Vuoden 2016 Latvian ralliasarjan ensimmäiset kolme rallia Latviassa Rovanperä pääsi ajamaan 300-hevosvoimaisella nelivetoisella Škoda Fabia S2000 -autolla. Kyseessä oli täysin uusi WRC2-luokan ralliauto, jonka moottori on kaksilitrainen ja vapaasti hengittävä.
Heti ensimmäisessä Škodalla ajamassaan rallissa 16.-17. tammikuuta 2016 Rovanperä ajoi ylivoimaiseen voittoon ja jätti toiseksi tullutta Ralfs Sirmacisia yli minuutin ja 10 sekuntia. Kisassa ajettiin kahdeksan erikoiskoetta ja Rovanperä voitti ne kaikki.


title: Kalle Rovanperä

text: Myös tammikuussa 2016 ajetun toisen rallin hän voitti hurjalla loppukirillä. Rallin toisella erikoiskokeella hänen autostaan hajosi ohjaustehostin ja hän hävisi yli minuutin voittajalle. Lopulta Rovanperä kuitenkin voitti rallin 20,4 sekunnin erolla Latvian Raimonds Kisielsiin. Rovanperä voitti ajetuista kymmenestä erikoiskokeesta yhdeksän.


title: Kalle Rovanperä

text: Rovanperä sijoittui toiseksi toukokuussa 2016 Latviassa ajetussa Kurzeme-rallissa, joka oli Baltic Rally Trophy -sarjan avauskilpailu, vaikka autoon tuli akselirikko ja veto katosi auton takapyöristä.


title: Kalle Rovanperä

text: Rovanperä sai loppukaudeksi uuden Škoda Fabia R5 -auton ja oli sillä toinen Rally Zemaitijassa Latviassa kesäkuussa ja voitti Virossa Tallinna-rallin elokuussa 2016.


title: Kalle Rovanperä

text: Rovanperä sijoittui toiseksi Liepaja-rallissa, Latvian mestaruussarjan toiseksi viimeisessä osakilpailussa syyskuussa 2016.


title: Kalle Rovanperä

text: Lokakuussa 2016 ajettiin viimeinen osakilpailu, Latvia-ralli, jossa Rovanperä voitti koko sarjan mestaruuden voittamalla rallin. Hän voitti sarjassa neljästi, oli kolmesti toinen ja vain kerran palkintopallin ulkopuolella. Hän on kautta aikain nuorin kuljettaja (16 v.), joka on voittanut minkään maan pääluokan rallimestaruuden.


title: Kalle Rovanperä

text: Tammikuussa 2017 Suomen autourheilun kansallinen lajiliitto AKK-Motorsport myönsi 16-vuotiaalle Rovanperälle poikkeusluvan, jonka myötä Rovanperällä sai osallistua kansallisiin ralleihin ja Ralli SM -sarjan osakilpailuihin nelivetoisella autolla alaikäisenä.


title: Kalle Rovanperä

text: Rovanperä ajaa kaudella kolmen eri maan rallisarjassa, Latvian, Italian ja SM-ralleissa. Hän ajaa Suomessa ja Latviassa Toni Gardemeisterin tallin Škoda Fabia R5:llä ja Italiassa Peugeotin maahantuojan tiimissä Peugeot 208 T16:lla.


title: Kalle Rovanperä

text: Helmikuussa Rovanperä osallistui uransa ensimmäiseen SM-ralliin Mikkelissä. Rovanperä voitti Mikkelin rallin 10,7 sekunnin erolla toiseksi tulleeseen Teemu Asunmaahan rengasrikosta huolimatta.


title: Kalle Rovanperä

text: Latviassa Rovanperä voitti kaksi ensimmäistä rallia ja oli kolmannessa toinen. Italiassa ei kolmessa ensimmäisessä rallissa ole menestystä vielä tullut.


title: Kalle Rovanperä

text: Rovanperä solmi toukokuussa sponsorisopimuksen Red Bullin kanssa. Kesäkuussa Rovanperä voitti Kouvolan rallin, mikä oli hänen uransa toinen SM-rallin osakilpailuvoitto.


title: Kalle Rovanperä

text: Kesällä 2017 hän ilmoitti ryhtyneensä ammattikuljettajaksi.


title: Kalle Rovanperä

text: Rovanperä ajoi ensimmäisen MM-rallinsa lokakuussa Walesissa. Hän ajoi 1. päivänä ulos ja joutui keskeyttämään, mutta jatkoi superrallisäännöllä. Hän kärsi vielä tekniikkaongelmia ja oli lopulta rallissa 35.


title: Kalle Rovanperä

text: Rovanperä ajoi toisen MM-rallinsa marraskuussa Australiassa, nyt WRC2-luokassa, ollen sen luokan ainoa osanottaja. Hän joutui keskeyttämään rallin 2. päivänä kahden rengasrikon jälkeen, mutta pääsi jatkamaan superrallisäännöllä ja oli lopulta yleiskilpailun 12.


title: Kalle Rovanperä

text:
Rovanperä voitti joulukuussa Italian Bolognassa ajetut Trofeo Pucci Gross -kisan ja Memorial Bettega -muistokilpailun.
Hän sai joulukuussa 2017 kiinnityksen Skodan WRC2-tehdastalliin.
Rovanperä kilpaili Skodan R5 kilpa-autolla seitsemässä MM-rallissa. Näistä kauden avannut Monte Carlon ralli ei kuulunut WRC2 luokan MM-sarjaan. Rovanperä sijoittui WRC kokonaiskilpailussa 21. sijalle kolmella MM-pisteellä ja WRC2:n MM-sarjassa kolmanneksi. Hänet valittiin Vuoden nuoreksi urheilijaksi 2018 tammikuussa 2019.


title: Kalle Rovanperä

text: Rovanperä jatkaa Skodan WRC2-tehdastallissa.


title: Lepäslampi

text: Lepäslampi on noin kilometrin mittainen järvi Jyväskylässä Päijänteen Turanlahden ja Leppäveden välillä Oravasaaren ja Kanavuoren alueen rajalla. Siihen on istutettu planktonsiikaa. Aikoinaan Päijänteen ja Keiteleen välistä kanavareittiä suunniteltiin rakennettavaksi Lepäslammen kautta.


title: Turanlahti

text: Turanlahti on Päijänteen itään kohdistuva lahti Jyväskylässä Oravasaaren ja Kanavuoren alueen rajalla. Lahdessa on sen pienestä koosta huolimatta saaria. Lahteen laskee idästä Lepäslampi.


title: Punaisten muistomerkki (Halikon Märynummi)

text: Punaisten muistomerkki Halikon Märynummella Salossa Halikon sairaalan hautausmaalla entisen Halikon sairaalan alueella seututien 224 varressa on pystytetty 3. marraskuuta 1940.


text: Muistomerkki on paikalla, jossa teloitettiin ja haudattiin sisällissodan aikana 13. toukokuuta 1918 joukko pääosin Somerolta kotoisin olleita vangittuja punaisia. Vangitut oli kuljetettu edellisenä päivänä Somerolta Kuusjoen Kurkelan nuorisoseurantalolle, sieltä seuraavana päivänä Vaskion kautta Halikkoon ja edelleen ryhmissä teloituspaikalle. Arvio teloitettujen määrästä vaihtelee eri lähteissä 50:n ja 100:n välillä. Muistomerkin on valmistanut A. Toivolan kivihiomo Vehmaan punaisesta graniitista.


text: Paikalla oli ensin puinen risti, myöhemmin metalliristi. Vehmaan punaisesta graniitista veistetty muistomerkki pystytettiin paikalle talvisodan jälkeen ja paljastettiin 3. marraskuuta 1940. Muistomerkin etupuolen kuva-aiheena ovat päivänsäteet. Tekstinä on vuosiluku 1918 ja sanat ”Uhri kallein aatteelle.”


text: Paikalliset työväenjärjestöt ovat järjestäneet muistomerkin luona toisen maailmansodan jälkeen joka vuosi nyttemmin helatorstaiksi vakiintuneen kansalaissodan uhrien muistotilaisuuden.


title: DS Automobiles

text: DS Automobiles on ranskalaiseen PSA-konserniin kuuluva ylellisten automallien merkki, joka syntyi, kun se vuonna 2014 irrotettiin Citroënista omaksi brändikseen. Suomessa DS-malleja myy syksyllä 2018 avattu DS Store Helsinki. Ensimmäinen DS-nimellä markkinoitu malli on DS 5. Kyseessä on kasvojenkohotuksen läpikäynyt aiemmin Citroën DS5 -nimisenä valmistettu auto. Merkin nimi on kunnianosoitus vuosina 1955–1975 valmistetulle Citroën DS:lle.


title: Cédric Bakambu

text: Cédric Bakambu (s. 11. huhtikuuta 1991 Vitry-sur-Seine, Ranska) on ranskalaissyntyinen kinshasankongolainen jalkapalloilija. Hän edustaa kiinalaista Beijing Guoania ja on pelipaikaltaan hyökkääjä.


title: Cédric Bakambu

text: Bakambu teki ensiesiintymisensä kastavattajaseuransa Sochauxin edustusjoukkueessa 7. elokuuta 2010 kauden avausottelussa Arles-Avignonia vastaan. Seuraavassa kuussa hän allekirjoitti seuran kanssa ensimmäisen ammattilaissopimuksensa, joka oli pituudeltaan kolmivuotinen.


title: Cédric Bakambu

text: 19. elokuuta 2015 Bakambu siirtyi espanjalaisseura Villarrealiin viisivuotisella sopimuksella.


title: Ivan Lučić

text: Ivan Lučić (s. 23. maaliskuuta 1995 Wien, Itävalta) on itävaltalainen jalkapallomaalivahti. Hän edustaa Saksan Bundesliigassa pelaavaa Bayern Müncheniä.


title: Ivan Lučić

text: Lučić teki ensiesiintymisensä Itävallan Bundesliigassa 11. toukokuuta 2014, kun hänen edustamansa SV Ried hävisi Rapid Wienille kotonaan 2–5. Liigaottelu jäi hänen ainoakseen seurassa. Kesällä 2014 Lučić siirtyi saksalaiseen Bayern Müncheniin.


title: Punarintasieppo

text: Punarintasieppo ("Petroica multicolor") on pensassieppojen heimoon kuuluva varpuslintu.


title: Punarintasieppo

text: Punarintasieppoa tavataan vain Norfolkinsaarella. Lajin on raportoitu olevan vähenevään päin, ja se on luokiteltu erittäin uhanalaiseksi.


title: Apina (yhtye)

text: Apina on oululainen metallia ja räppiä sekoittava yhtye.


title: Apina (yhtye)

text: Apina perustettiin Oulussa 2010.


title: Apina (yhtye)

text: Syksyllä 2014 yhtye sai levytyssopimuksen Sakara Recordsilta, kun yhtye oli jo aloittanut työstämään debyyttialbumiaan "Infektiko". Albumilta julkaistiin 4. joulukuuta 2014 musiikkivideo kappaleelle ”Kohu”. Myös kappaleelle ”Oi, isänmaa!” julkaistiin musiikkivideo 26. helmikuuta 2015. Esikoisalbumi Infektiko julkaistiin 20. maaliskuuta 2015.


title: Apina (yhtye)

text: Yhtyeen sanoitukset kiinnittyvät voimakkaasti Suomen yhteiskuntaan. Nimi Apina ottaa kantaa ihmisen taantumiseen evoluution polulla. Voimakkaan poliittisuuden sijaan yhtye pyrkii nostamaan esiin epäkohtia ja kuvaamaan hämärään jääviä, synkkiäkin näkökulmia.


title: Punaotsasieppo

text: Punaotsasieppo ("Petroica goodenovii") on pensassieppojen heimoon kuuluva varpuslintu.


title: Punaotsasieppo

text: Punaotsasieppoa tavataan suuressa osassa Australiaa. Lajin on raportoitu olevan melko yleinen, ja sen kanta on vakaa. Se on luokiteltu elinvoimaiseksi.


title: Peukaloissieppo

text: Peukaloissieppo ("Petroica macrocephala") on pensassieppojen heimoon kuuluva varpuslintu.


title: Peukaloissieppo

text: Peukaloissieppoa tavataan Uudessa-Seelannissa. Lajin on kuvattu olevan paikallisesti yleinen, ja se on luokiteltu elinvoimaiseksi.


title: Halikon sairaalan hautausmaa

text: Halikon sairaalan hautausmaa on hautausmaa Halikon Märynummella Salossa entisen Halikon sairaalan yhteydessä.


title: Halikon sairaalan hautausmaa

text: Hautausmaa sijaitsee sairaalan läheisyydessä Vaskiontien (seututie 224) varressa. Sinne on haudattu sekä sairaalan potilaita että henkilökuntaa.


title: Halikon sairaalan hautausmaa

text: Halikon sairaala sai omistukseensa vuoden 1918 punavankien teloituspaikan sairaalan läheisyydessä. Hautausmaan perustamisesta silloista Halikon piirimielisairaalaa varten tehtiin anomus vuonna 1931, ja hautausmaa vihittiin käyttöön 19. kesäkuuta 1932. Perustamispäätöksen yhteydessä annettiin lupa säilyttää vuoden 1918 haudat paikoillaan ja pystyttää niille sairaalan johtokunnan hyväksymä muistokivi.


title: Halikon sairaalan hautausmaa

text: Hautausmaan suunnitteluun osallistui sairaalan päärakennuksen suunnitellut arkkitehti Axel Mörne. Hautausmaata ympäröi valkoinen lauta-aita ja sen edustalla aidan ulkopuolella seisoo noin kuuden metrin korkuinen metallinen risti. Aiemmin sen ja hautausmaan välissä oli kappelirakennus vuodelta 1962. Se purettiin vesivahingon takia vuonna 1992. Hautausmaan hautakivistä pääosa on yhteishautakiviä. Yksittäisiä hautakiviä on muutama, ilmeisesti sairaalan työntekijöille. Kivien perusteella ensimmäinen vainaja on haudattu hautausmaalle vuonna 1933, viimeinen vuonna 1967.


title: Halikon sairaalan hautausmaa

text: Hautausmaan perällä on vuonna 1918 paikalla teloitettujen punaisten haudalle vuonna 1941 pystytetty Punaisten muistomerkki. Muistomerkki on hiukan muuta hautausmaata korkeammalla reunakivien rajaamana, ja sen ympärille on istutettu punaisia kukkia. Punaisten muistomerkki hautausmaalle paljastettiin 3. marraskuuta 1940. Sen pystyttäjiksi mainitaan kiven vasemmalla sivulla "Salon ja ympäristön työväenjärjestöt".


title: Uudenseelanninsieppo

text: Uudenseelanninsieppo ("Petroica australis") on pensassieppojen heimoon kuuluva varpuslintu.


title: Uudenseelanninsieppo

text: Uudenseelanninsieppoa tavataan Uudessa-Seelannissa. Lajin kanta on laskussa, mutta sen ei uskota olevan vaarassa, ja laji on luokiteltu elinvoimaiseksi.


title: Tommy Björkskog

text: Tommy Björkskog (s. 1973) on kristillisdemokraattinen poliitikko ja Suomen kristillisdemokraattisen puolueen 1. varapuheenjohtaja. Hän on toiminut Naantalin kaupunginvaltuutettuna vuodesta 2013 lähtien.


title: Chathaminsieppo

text: Chathaminsieppo ("Petroica traversi") on pensassieppojen heimoon kuuluva varpuslintu.


title: Chathaminsieppo

text: Chathaminsieppo on pieni, täysin mustan höyhenpeitteen omaava, laululintu. Sieppo kasvaa noin kymmenen senttimetrin kokoiseksi, niillä on lyhyt, musta nokka ja pitkät, ohuet, tummanharmaat jalat. Uros ja naaras ovat samannäköisiä, joskin naaraslinnut ovat usein pienempikokoisia.


title: Chathaminsieppo

text: Chathaminsieppoa tavataan kotoperäisenä Chathamsaarilla. Laji väheni nopeasti 1800-luvun lopulla ja vuonna 1980 lajin populaatio oli vain viisi yksilöä: kolme koirasta ja kaksi naarasta. Se on kuitenkin runsastunut tästä ja vuonna 2011 sen kannaksi arvioitiin noin 230 aikuista yksilöä. Laji on kuitenkin edelleen luokiteltu erittäin uhanalaiseksi.


title: Chathaminsieppo

text: Chathaminsieppo on käynyt läpi vakavan pullonkaulailmiön, sillä kaikki elossa olevat siepot ovat yksittäisen naaraan jälkeläisiä.


title: Willye White

text: Willye Brown White (31. joulukuuta 1939, Money – 6. helmikuuta 2007, Chicago) oli yhdysvaltalainen pituushyppääjä ja pikajuoksija. Hän osallistui viisiin olympialaisiin vuosien 1956 ja 1972 välillä. Hän voitti kaksi olympiahopeaa. Hän oli myös ensimmäinen yhdysvaltalainen yleisurheilija, joka osallistui viisiin olympialaisiin.


title: Willye White

text: White syntyi pieneen Moneyn kylään Mississippin osavaltiossa. Hänen isovanhempansa kasvattivat hänet, sillä hänen isänsä ei tunnustanut Whiteä omaksi lapsekseen. Hän aloitti työskentelyn puuvillaplantaasilla kymmenvuotiaana. Samalla hän aloitti urheilu-uransa pikajuoksijana, mutta siirtyi pituushyppyyn myöhemmin. Hän osallistui ensimmäisiin olympialaisiinsa Melbournessa 1956, jossa voitti pituushypyssä hopeaa. Hän oli näin ensimmäinen yhdysvaltalainen nainen, joka voitti olympiamitalin pituushypyssä. Hän osallistui tämän jälkeen jokaisiin olympialaisiin Münchenin olympialaisiin 1972 asti. Hän joutui jättämään Montrealin olympiakisat 1976 väliin loukkaantumisen vuoksi. Hän voitti toisen olympiahopeansa Tokiossa 1964 4 × 100 metrin viestissä. Urheilu-uransa jälkeen White toimi valmentajana sekä joukkueenjohtajana. Hän kuoli haimasyöpään 6. helmikuuta 2007.


title: Willye White

text: Whiten ennätys pituushypyssä on 6,55 metriä ja 100 metrin juoksussa 11,5.


title: Mirto (likööri)

text: Mirto on perinteinen sardinialainen likööri, joka valmistetaan myrtin marjoista. Myrtti kasvaa Sardiniassa villinä, ja likööriä tehdään paljon myös kotioloissa. Se nautitaan usein ateria päätteeksi.


title: Denizli Basket

text: Sinpaş Denizli Basket on turkkilainen koripallojoukkue, joka sijaitsee Denizlissä, Turkissa.


title: Denizli Basket

text: Kaudella 2014–15 joukkue voitti Turkin kakkosliigan runkosarjan, mutta tippui kuitenkin pudotuspeleissä, eikä täten noussut maan pääsarjaan.


title: Pantin kivikautinen asuinpaikka

text: Pantin kivikautinen asuinpaikka sijaitsee Karvian Kirkonkylässä, noin 2,3 km Karvian kirkosta luoteeseen. Pantin kivikautinen asuinpaikka on ajoitettu varhaismesoliittiselle aikakaudelle sijaintikorkeutensa perusteella. Asuinpaikka lienee sijainnut Ancylusjärven saaressa, joka nykyisin tunnetaan Pohjankankaana. Myöhemmin maan noustessa saari kuroutui kiinni mantereeseen. Asuinpaikka on todennäköisesti ollut käytössä noin 7500-7700 eaa.


title: Pantin kivikautinen asuinpaikka

text: Asuinpaikka löytyi arkeologisen inventoinnin yhteydessä vuonna 1999. Asuinpaikan laajuus ei ole selvillä. Se saattaa olla löytyneen asumuspainanteen välitöntä ympäristöä huomattavasti laajempi. Pantin kivikautiselle asuinpaikalle ei ole opasteita eikä sijaintipaikalla ole opastetaulua.


title: A Sharp (Axiom)

text: A (A Sharp) on funktionaalinen olio-ohjelmointikieli, jota jaetaan itsenäisenä komponenttina Axiomin tietokonealgebrajärjestelmän toiseen versioon. A#:n tyypit ja funktiot ovat niin sanottuja ensimmäisen luokan kansalaisia, joten niitä voi yhdistellä vapaasti ulkopuolisissa kirjastoissa määriteltyjen rakenteiden ja muiden matemaattisten abstraktioiden kanssa. A Sharpin suunnittelussa on lähdetty liikkeelle hyvästä siirettävyydestä eri alustojen välillä ja tehokkuudesta, jota saavutetaan kääntämällä konekielelle.


title: A Sharp (Axiom)

text: A#:n sijaan nykyään kehitetään Aldor-ohjelmointikieltä.


title: A Sharp (Axiom)

text: A#:lle on kehitetty sekä kääntäjä että tavutulkki. Kääntäjällä voidaan tuottaa seuraavia tiedostoja:


title: OK-kortti

text: OK-kortti oli suomalainen, silloisen Luottokunnan vuonna 1965 kehittämä maksukortti.


title: OK-kortti

text: Suomen Työväen Säästöpankki liittyi Luottokuntaan 1980 ja välitti asiakkailleen OK-maksukorttia. OK-kortista kehitettiin STS:n aloitteesta luotollinen versio 1984. STS kuitenkin vetäytyi yhteistyöstä ja vaihtoi OK-kortit Perusluottokorttiin 1986 tai 1987.


title: Panhard PL 17

text: Panhard PL 17 on vuosina 1959–1965 valmistettu etuvetoinen alemman keskiluokan automalli. Panhardin sisätilat ja ulkomitat ovat melko isot, mutta moottori on hyvin pieni alle 0,9-litran moottori. Suomessa malli oli melko harvinainen.


title: Panhard PL 17

text:
Panhard PL 17:n moottori on ilmajäähdytteinen nelitahtinen kaksisylinterinen 848 cm³ bokserimoottori, jonka teho on 31 kW (42 hv, DIN, liioitteleva SAE bruttoteho 50 hv). Vaihteita on neljä, jotka kaikki ovat synkronoituja. Vaihdevipu on ohjaustangossa.
Panhard PL 17:n kiihtyy 0-100 km/h 37 sekunnissa. Huippunopeus on 130 km/h.


title: Panhard PL 17

text: PL 17:n mallinimen PL tulee Panhard-Levassorin alkukirjaimista ja numero 17 yhteenlaskusta 5 (verohevosvoimaa) + 6 (6 litraa bensiiniä / 100 km) + 6 (istumapaikkoja) = 17.


title: Panhard PL 17

text: Panhard PL 17 maksoi Suomessa vuonna 1962 955 000 markkaa.


title: 4 × 1 500 metrin viestijuoksu

text: 4 × 1 500 metrin viestijuoksu on yleisurheilun viestikilpailu, jossa neljän juoksijan muodostaman joukkueen kukin jäsen juoksee kerrallaan kolme ja ¾ kierrosta eli 1 500 metriä.


title: 4 × 1 500 metrin viestijuoksu

text: Matkaa ei juosta MM-kilpailuissa tai olympialaisissa, mutta IAAF pitää kirjaa maailmanennätyksistä. Miesten ennätys on 14.22,22, ja sen juoksi Kenian joukkue (Collins Sheboi, Silas Kiplagat, James Kiplagat Magut, Asbel Kiprop) Nassaussa 25. toukokuuta 2014. Naisten ennätyksen 16.33,58 teki niin ikään Kenian joukkue (Mercy Cherono, Faith Chepngetich Kipyegon, Irene Jelagat ja Hellen Onsando Obiri) Nassaussa 24. toukokuuta 2014.


title: SM-viikko

text: SM-viikko on tapahtuma, johon kootaan eri urheilulajien parhaat suomalaiset kilpailemaan Suomen mestaruuksista samalle paikkakunnalle.


title: SM-viikko

text: Suomen ensimmäinen SM-viikko järjestettiin Tampereella 12.–14. helmikuuta 2016. Mukana oli 22 lajiliittoa ja urheilutapahtumia järjestettiin pitkin Pirkanmaata. Tapahtumaviikonlopun keskipiste oli Tampereen Messu- ja Urheilukeskus. Tapahtuman järjestämisestä vastasivat Yleisradio, Valon ja Olympiakomitean tapahtumayksikkö, Tampereen kaupunki sekä Hämeen Liikunta ja Urheilu ry.


title: SM-viikko

text: Toinen SM-viikko Tampereella pidettiin 6.–9. heinäkuuta 2017. Mukana oli 30 lajia ja kilpailuja järjestettiin ympäri Tamperetta. Kolmas SM-viikko järjestettiin 5.–8. heinäkuuta 2018 Vantaalla. Lajeja oli 17 ja urheilijoita yli 1 000.


title: SM-viikko

text: Ruotsissa SM-veckan on järjestetty jo usean vuoden ajan.


title: SM-viikko

text: LähdeLähdeLähde


title: M. K. Stewen

text: Martin Kasimir Stewen (18. helmikuuta 1896 Sääminki – 26. syyskuuta 1971 Helsinki) oli suomalainen eversti joka toimi Suomen sotilasasiamiehenä Tukholmassa jatkosodan aikana.


title: M. K. Stewen

text: Stewenin vanhemmat olivat Kasimir Steven (1858–1928) ja Anna Sofia Borgman (s. 1867).


title: M. K. Stewen

text: Stewen tuli puolustusvoimien palvelukseen 1918. Hänet ylennettiin kapteeniksi 1923. Syyskuussa 1940 everstiluutnantti Stewen oli asiantuntijana mukana neuvottelemassa Suomen ja Saksan kauttakulkusopimusta ja jatkosodan aikana hän toimi sotilasasiamiehenä Tukholmassa.


title: M. K. Stewen

text: Toukokuussa 1944 Stewen sai Tukholmassa tietoja Japanin sotilasasiamieheltä, kenraali Onoderalta neuvostojoukkojen keskittämisestä Karjalankannakselle. Hän ilmoitti asiasta päämajaan mutta päämajassa eversti Aladár Paasonen, kenraali Erich Heinrichs ja päämajoitusmestari A. F. Airo päättivät että Stewenin raporttia ei esiteltäisi marsalkka Mannerheimille ja kun Stewen 29. toukokuuta 1944 saapui itse päämajaan Paasonen kielsi häntä mainitsemasta asiasta Mannerheimille.


title: M. K. Stewen

text: Stewen erosi puolustusvoimien palveluksesta 1945. Hän kirjoitti 1950- ja 1960-luvuilla artikkeleita muun muassa Suomen Merenkulku-lehteen, Suomen Sotilas. Suomen Mies-lehteen, Uuteen Kuvalehteen sekä Apu-lehteen.


title: M. K. Stewen

text: Stewen oli naimisissa sokeainkoulun johtaja Anita Armia Matilda Janssonin (1902–1984) kanssa. Heidän poikansa oli kenraalimajuri Rolf Wilhelm Stewen (1927–2012).


title: Niurka Montalvo

text: Niurka Montalvo Amaro (s. 4. kesäkuuta 1968 Playa, Havanna) on kuubalaissyntyinen yleisurheilija, joka on ollut Espanjan kansalainen 4. toukokuuta 1999 lähtien. Hän on pituushypyn maailmanmestari. Hän on pituudeltaan 172 cm ja hän edusti Espanjassa CA Valencia Terra i Mar -seuraa.


title: Niurka Montalvo

text: Montalvo saavutti Kuuban edustajana hopeaa pituushypyssä Göteborgin MM-kilpailuissa 1995 tuloksella 686. Kolmiloikassa hän sijoittui Stuttgartin MM-kilpailuissa 1993 neljänneksi tuloksella 14,22 ja karsiutui loppukilpailusta Göteborgissa 1995. Olympialaisissa hän karsiutui pituushypyn loppukilpailusta Atlantassa 1996. Sisäratojen MM-kilpailuissa hän oli Sevillassa 1991 pituushypyssä viides ja Barcelonassa 1995 kolmiloikassa kuudes. Pan-Amerikan kisoissa hän saavutti kultaa pituushypyssä ja hopeaa kolmiloikassa Mar del Platassa 1995.


title: Niurka Montalvo

text: Montalvo voitti Espanjan edustajana pituushypyn maailmanmestaruuden Sevillassa 1999 ennätystuloksellaan 706. Hän saavutti 2001 pronssia sekä sisäratojen MM-kilpailuissa Lissabonissa että ulkoratojen MM-kilpailuissa Edmontonissa, molemmissa tuloksella 688. Ateenan olympialaisissa 2004 hän karsiutui pituushypyn loppukilpailusta. Hän oli pituushypyssä seitsemäs Göteborgin EM-kilpailuissa 2006. Hän sijoittui pituushypyssä kolmanneksi GP-finaalissa 2000.


title: Kyle Clemons

text: Kyle Clemons (27. elokuuta 1990) on yhdysvaltalainen pikajuoksija. Hänen päämatkansa on 400 metriä.


title: Kyle Clemons

text: Sisäratojen MM-kilpailuissa 2014 Clemons oli 400 metrillä kolmas ajalla 45,74. Samoissa kilpailuissa hän oli myös kultaa voittaneessa 4 × 400 metrin viestijoukkueessa. Hän juoksi IAAF World Relays -kilpailuissa 2015 pitkän viestin alkuerissä. Loppukilpailussa Yhdysvallat voitti toisella kokoonpanolla kultaa. Pan-Amerikan kisoissa 2015 hän saavutti pronssia sekä 400 metrillä että 4 × 400 metrin viestissä. Pekingin MM-kilpailuissa 2015 Clemons juoksi kultaa voittaneessa 4 × 400 metrin viestijoukkueessa alkueräjuoksussa, muttei loppukilpailussa. Hän juoksi avausosuuden Yhdysvaltojen voittaessa viestikultaa Portlandin MM-hallikilpailuissa 2016. 400 metrillä hän karsiutui välierissä. Rio de Janeiron olympialaisissa 2016 hän juoksi 4 × 400 metrin viestin alkuerissä. Loppukilpailussa Yhdysvallat voitti toisella kokoonpanolla kultaa. Hän voitti kultaa World Relays -kilpailujen 4 × 400 metrin viestissä 2017.


title: Kyle Clemons

text: Hänen 400 metrin ennätyksensä on 44,79, joka on juostu heinäkuussa 2016.


title: Vernon Norwood

text: Vernon Larnard Norwood (s. 10. huhtikuuta 1992) on yhdysvaltalainen pikajuoksija. Hänen päämatkansa on 400 metriä. Pekingin MM-kilpailuissa 2015 hän pääsi 400 metrillä välieriin. Hän oli mukana samoissa kisoissa kultaa voittaneessa 4 x 400 metrin viestijoukkueessa alkueräjuoksussa, muttei loppukilpailussa. Portlandin MM-hallikilpailuissa 2016 hän juoksi ankkuriosuuden kultaa voittaneessa Yhdysvaltojen viestijoukkueessa. 400 metrillä hänet hylättiin alkueräjuoksussa. Birminghamin sisäratojen MM-kilpailuissa 2018 hän juoksi ankkuriosuuden Yhdysvaltojen saadessa viestihopeaa.


title: Vernon Norwood

text: Hänen ennätyksensä 400 metrillä on 44,44, joka on juostu huhtikuussa 2015.


title: Yhdysvaltain avoin tennisturnaus 2015 – miesten kaksinpeli

text:
Marin Čilić oli turnauksen puolustava mestari. Hän hävisi tänä vuonna välierissä turnauksen voittaneelle Novak Đokovićille, joka voitti loppuottelussa Roger Federerin.
 Grigor Dimitrov "(2. kierros)"
 Feliciano López "(puolivälierät)"
 Jo-Wilfried Tsonga "(puolivälierät)"
 Dominic Thiem "(3. kierros)"
 Ivo Karlović "(2. kierros)"
 Viktor Troicki "(3. kierros)"
 Roberto Bautista Agut "(4. kierros)"
 Bernard Tomic "(3. kierros)"
 Andreas Seppi "(3. kierros)"
 Tommy Robredo "(3. kierros)"
 Jérémy Chardy "(4. kierros)"
 Jack Sock "(2. kierros)"
 Philipp Kohlschreiber "(3. kierros)"
 Thomaz Bellucci "(3. kierros)"
 Guillermo García-López "(3. kierros)"
 Fabio Fognini "(4. kierros)"


title: Yhdysvaltain avoin tennisturnaus 2015 – naisten kaksinpeli

text:
Serena Williams oli turnauksen kolminkertainen hallitseva mestari. Hän hävisi tällä kertaa välierissä Roberta Vincille. Turnauksen voitti Flavia Pennetta, joka voitti loppuottelussa Roberta Vincin. Turnausvoitto oli Pennettan ensimmäinen Grand Slam -turnauksessa. Se jäi samalla myös hänen viimeiseksi ottelukseen Grand Slam -tasolla, sillä hän ilmoitti ottelun jälkeen lopettavansa uransa tähän kauteen.
 Elina Svitolina "(3. kierros)"
 Andrea Petkovic "(3. kierros)"
 Madison Keys "(4. kierros)"
 Viktoryja Azarenka "(puolivälierät)"
 Jelena Janković "(1. kierros)"
 Samantha Stosur "(4. kierros)"
 Venus Williams "(puolivälierät)"
 Sabine Lisicki "(4. kierros)"
 Eugenie Bouchard "(4. kierros)"
 Flavia Pennetta (mestari)
 Alizé Cornet "(1. kierros)"
 Irina-Camelia Begu "(1. kierros)"
 Sloane Stephens "(1. kierros)"
 Svetlana Kuznetsova "(1. kierros)"
 Anastasija Pavljutšenkova "(2. kierros)"
 Anna Karolína Schmiedlová "(3. kierros)"


title: Charles Michel

text: Charles Michel (s. 21. joulukuuta 1975 Namur) on belgialainen poliitikko, joka on toiminut Belgian pääministerinä lokakuusta 2014 lähtien. Ennen pääministerin tehtäviä Michel oli ranskankielisen liberaalipuolueen Mouvement Réformateurin puheenjohtaja helmikuusta 2011.


title: Charles Michel

text: Toukokuussa 2014 järjestettyjen parlamenttivaalien jälkeisten lähes viisi kuukautta kestäneiden hallitusneuvottelujen jälkeen Michel nousi keskusta-oikeistolaisen koalitiohallituksen pääministeriksi lokakuussa 2014. Virkaan astuessaan Michelistä tuli Belgian nuorin pääministeri sitten vuoden 1840.


title: Charles Michel

text: Michel on suorittanut oikeustieteen tutkinnon Université libre de Bruxellesin ja Amsterdamin yliopistossa vuonna 1998. Hänen isänsä Louis Michel on myös tunnettu poliitikko, joka on toiminut urallaan muun muassa EU-komissaarina ja ministerinä.


title: Oiva Linturi

text: Väinö Oiva Urho Linturi (synt. Lindroth, 18. heinäkuuta 1892 Köyliö – 20. huhtikuuta 1940 Köyliö) oli suomalainen yleisurheilija, joka edusti Rauman Urheilijoita ja Helsingin Kisa-Veikkoja.


title: Oiva Linturi

text: Köyliössä syntynyt Linturi suoritti ylioppilastutkinnon Rauman lyseossa vuonna 1910 ja opiskeli sen jälkeen suomen kieltä sekä kirjallisuutta Helsingin yliopistossa. Valmistumisensa jälkeen hän työskenteli Kustannus Oy Otavan ja Suomen Pankin palveluksessa, mutta teki varsinaisen elämäntyönsä opettajana suoritettuaan sitä varten myös kasvatustieteen tutkinnon. Opettajana Linturi toimi Kokemäen yhteiskoulussa 1924–1930 ja sen jälkeen Turun suomalaisessa yhteiskoulussa kuolemaansa saakka.


title: Oiva Linturi

text: Yleisurheilijana Linturi harrasti kymmenottelua sekä eri hyppylajeja. Hän kuului Tukholman vuoden 1912 olympialaisten valmennettaviin, mutta ei kuitenkaan lopulta osallistunut kisoihin liian rankan harjoitusohjelman aiheuttaman uupumuksen vuoksi. Linturi saavutti korkeushypyssä kolme, ja vauhdittomassa pituushypyssä yhden Suomen mestaruuden vuosina 1912–1917. Vuonna 1917 hän hyppäsi vauhdittoman pituuden suomenennätyksen 321.


title: Oiva Linturi

text: Oiva Linturin veljiä olivat muun muassa sisäministeri Arvo Linturi, taidemaalari Into Linturi sekä SM-tason yleisurheilijana tunnettu Ilmo Linturi. Hän on myös kirjailija Jenni Linturin isoisoisä.


title: Arvi J. Aikomus

text:
Arvi Jonne Aikomus (Juho Arvid Aikomus, 10. maaliskuuta 1897 Nivala – 23. tammikuuta 1976 Helsinki)) oli suomalainen aktivisti, tiedustelu-upseeri ja salanimeä Jukka Kontio käyttänyt kirjailija. Sotilasarvoltaan hän oli vänrikki ja myöhemmin kapteeni (evp). Siviiliammatiltaan Aikomus oli kirjaltaja.
Arvi Aikomus oli vanhin räätäli Juho Heikinpoika Aikomuksen (1873-1941) ja Matilda Juhontytär Aikomuksen o.s. Sarja (1878-1959) viidestä lapsesta. Arvi muutti perheensä kanssa Tornioon vuonna 1905.


title: Arvi J. Aikomus

text: Valtion rautateiden palveluksessa ollut Aikomus oli mukana jääkäriliikkeen etappitoiminnassa. Työ sopi yhteen jääkäriliikkeen kuriirina toimimisen kanssa. Hänet pidätettiin kuljettaessaan salaista postia Helsingistä Tornioon, mutta hän onnistui pakenemaan ja siirtymään Ruotsiin.


title: Arvi J. Aikomus

text: Ruotsissa hänen työnantajanaan oli Saksan armeija hänen toimiessaan osana sotavankietappia, joka kuljetti Murmanskista paenneita keskusvaltojen sotavankeja Norjan ja Pohjois-Suomen kautta Ruotsiin. Samankaltaisessa etappijärjestelyssä toimi myös Taavetti Lukkarinen.


title: Arvi J. Aikomus

text: Suomen sisällissodassa Aikomus osallistui taisteluihin Tervolassa, Torniossa, Länkipohjassa, Orivedellä ja Tampereella.


title: Arvi J. Aikomus

text:
Hän osallistui Aunuksen retkeen 1919 ja toimi sittemmin yleisesikunnan tiedustelun palveluksessa.
Aikomus toimi 1920-30-luvuilla yleisesikunnan tiedustelun eri tehtävissä: raja-aseman päällikkönä ensin Itä-Karjalassa 1923 ja Karjalankannaksella 1925. Sortavalan alatoimiston johtajana hän työskenteli vuodet 1925–1936. Aikomus oli suorittanut tiedustelu-upseerikurssin 1920 ja muuttanut Sortavalaan toukokuussa 1923. Hänen jälkeensä tehtävään nimitettiin kapteeni Pekka Jänhiä Aikomuksen toimiessa hänen apulaisenaan.


title: Arvi J. Aikomus

text: Aikomuksen toiminta kirjailijana salanimellä Jukka Kontio ajoittui hänen alkukaudelleen Sortavalan alatoimiston päällikkönä. Hänen kirjallinen uransa nivoutui Akateemisen Karjala-Seuran toimintaan. Teosten kustannussopimukset WSOY:n kanssa allekirjoitti AKS:n puheenjohtaja Elmo Kaila.


title: Arvi J. Aikomus

text: Kesällä 1939 Sortavalan alatoimistoa alettiin vahvistaa, kun kansainvälinen tilanne osoitti kiristymisen merkkejä. Sen laskuun toimi 30-40 vakoilijaa Neuvosto-Karjalassa. Toimistolla oli käytössä turvataloja ja koulutustiloja kaupungissa ja sen ympäristössä. Tällaisessa tehtävässä toimi mahdollisesti myös Aikomuksen hankkima maatila lähellä Sortavalaa.


title: Arvi J. Aikomus

text: Sortavalan alatoimistosta muodostettiin sinne siirtyneen kapteeni Into Kuismasen johtama kaukopartioyksikkö Osasto Kuismanen (OsKu), jonka työntekijöihin myös Arvi Aikomus kuului.


title: Arvi J. Aikomus

text: Aikomus jäi eläkkeelle vuonna 1944 ja muutti Joensuuhun. Siellä hän perusti autoliikkeen.


title: Arvi J. Aikomus

text: Jatkosodan jälkeen Suomeen perustettiin joukko peiteyrityksiä, kuten kuljetus- ja sähköalan liikkeitä, joiden tarkoituksena oli aseiden hajavarastoinnin tapaan tukea sotilaallista varautumista. Eräs näistä oli Aikomuksen autoliike. Tunnetuimpia peiteyrityksistä olivat Heikki Määttäsen ja Paavo Suorannan johtamat Kuohun Pilke ja kuorma-autoliike. Aikomustakin kuulusteltiin asekätkentäjutun selvittelyn yhteydessä.